
HUSK  AT   MELDE    FLYTNING! 

Hver  eneste  måned  får  vi  et  antal  Stjerner  retur  med  påskrif- 
ten »Flyttet,  hvorhen  vides  ikke«  eller  »Ubekendt  efter  adres- 
sen«. For  at  undgå  standsning  i  forsendelsen  eller  i  bedste  fald 
forsinkelse  af  leveringen,  beder  vi  venligst  abonnenter,  som 
flytter,  om  i  god  tid  at  meddele  deres  nye  adresse. 

Abonnenter,  som  emigrerer,  bedes  meddele  os  deres  adresse 
i  Amerika,  inden  de  rejser.  Stjernen  vil  da  portofrit  blive  sendt 
til  den  nye  adresse. 


KLOSTERTRYKKERIET 


Fra  missionens  præsidentskab. 


For  nogen  tid  siden  læste  jeg  en  artikel  om  bøn,  som  fik  mig  til 
at  tænke  og  samtidig  til  at  spekulere  på,  om  vi  som  sidste  dages 
hellige  ikke  går  glip  af  noget,  som  vi  er  berettiget  til  i  vort  dag- 
lige liv.  Herrens  hus  er  et  ordens  hus,  og  lad  os  i  vore  bønner 
huske,  at  der  må  være  en  vej,  ad  hvilken  vore  bønner  må  gå,  for 
at  vi  kan  få  den  velsignelse,  som  vi  ønsker.  For  det  første  er  der 
nødvendigheden  af  at  bede.  Når  Herren,  som  er  så  fuldkommen 
som  han  er,  behøver  at  bede  og  endda  ofte,  hvor  meget  mere 
er  det  da  ikke  nødvendigt,  at  vi  beder.  Kristus  begyndte  sin 
gerning  med  fyrretyve  dages  faste  og  bøn.  Da  han  valgte  sine 
tolv  apostle,  bad  han  hele  natten.  En  af  de  helligste  bønner,  der 
nogensinde  er  opsendt,  var,  da  Herren  bad  til  sin  Fader  om  at 
gøre  hans  apostle  til  eet,  ligesom  de  var  eet.  Det  sidste,  han 
gjorde  den  nat,  da  han  blev  forrådt  i  Gethsemane  Have,  var  at 
bede  om  styrke  til  at  bære  sin  byrde. 

Omtrent  de  sidste  ord  han  udtalte,  før  han  døde,  var  en  bøn: 
Fader,  forlad  dem,  thi  de  ved  ikke,  hvad  de  gør.  Der  er  kun  eet 
virkeligt  formål  med  bønnen,  og  det  er,  at  vore  tanker  og  ord 
kan  stige  op  til  Guds  trone,  blive  overvejet,  og  et  svar  sendl  til- 
bage til  os.  Her  er  noget  for  os  at  tænke  over:  går  de  ord,  vi 
udtaler  i  vor  bøn,  højere  end  til  loftet  eller  falder  de  tilbage  for 
vore  fødder  uden  at  blive  besvaret? 

Når  som  helst  vi  modtager  en  velsignelse,  er  det  ved  lydighed 
mod  den  lov,  som  den  pågældende  velsignelse  er  betinget  af.  Vi 
kan  af  dette  se,  at  bønner  er  mere  end  ord,  de  må  omfatte  et 
retskaffent  liv,  en  samvittighed,  der  er  fri  for  forseelser,  og  en 
ydmyghedens  ånd,  for  at  de  kan  stige  op  til  himlen.  Og  når  de 
kommer  op  til  himlen,  hvordan  er  det  så  med  et  svar? 

Jeg  vil  gerne  stille  dig  et  spørgsmål.  Føler  du  dybt  nede  i  din 
sjæl,  før  og  efter  at  du  har  bedt,  at  Herren  vil  besvare  din  bøn? 
Hvis  du  ikke  har  nogen  som  helst  tvivl  om  det,  så  vær  ikke  be- 
kymret for  svaret.  Hvis  vi  har  nogen  tvivl  eller  frygt,  så  vil  vi, 
hvis  vi  går  tilbage  et  eller  andet  sted  på  linien  finde  en  brudt 
lov  eller  en  lov,  som  vi  ikke  har  overholdt.  Ret  dette  og  vi  vil 
da  finde  en  forandring  i  vor  bøn. 

Jeg  vil  gerne  henlede  opmærksomheden  på  nogle  hændelser 
i  profeten  Joseph  Smiths  liv  og  de  svar,  han  fik  på  sine  bonner. 
Hans  første  bøn  var  så  magtfuld,  at  himlene  åbnedes,  og  Gud 
Faderen  og  hans  Søn,  Jesus  Kristus,  forlod  deres  troner  og  kom 
ned  til  jorden  for  at  besvare  hans  bøn.  Hvor  mange  gange  viste 
engelen  Moroni  sig  for  ham  personligt  som  svar  på  hans  bøn- 
ner? Hvilken  magt  har  vi  i  hans  bønner,  der  kunne  få  Johannes 
Døberen  til  at  komme  til  ham,  og  ligeledes  Peter,  Jakob  og  Jo- 
hannes, og  alle  de  sendebud,  som  viste  sig  for  ham  i  Kirtland 
Templet,  ja,  selv  Kristus  selv?  Bad  han  anderledes,  end  vi  gør? 
Han  modtog  altid  svar  på  sine  bønner. 

Præsident  Snow  bad  i  seks  timer,  da  han  ønskede  at  helbrede 
en  syg  dreng,  den  gang  han  blev  kaldet  til  at  åbne  den  italienske 
mission.  Svaret  kom:  Ja,  du  kan  helbrede  barnet. 

Det  gør  ikke  så  meget,  hvordan  en  bøn  bliver  besvaret,  enten 
det  er  et  budskab  vi  ønsker,  en  person,  som  bliver  helbredt,  eller 
det  er  inspirationen,  der  besvarer  den.  Spørgsmålet  er:  Får  vi 
et  svar?  En  bøn  er  ikke  nogle  få  ord  for  at  antyde,  at  vi  er  pa- 

rate  til  at  spise,  eller  nogle  få  ord  til  at  slutte  dagen  eller  få  ord 
ved  begyndelsen  af  dagen.  En  bøn  til  Gud  må  komme  fra  dybet 
langt  nede  i  de  fineste  dele  af  sjælen,  fyldt  med  ydmygbed  og 
en  uforfærdet  tro,  som  vil  sende  vort  hjertes  retfærdige  ønsker 
op  til  himmelen  og  bede  om  et  svar,  som  den,  der  beder,  vil 
kunne  forstå. 

Til  alle  missionærerne  vil  jeg  sige:  Før  vor  mission  er  endt, 
lad  os  da  se,  om  vi  kan  lære  at  bede,  så  vi  må  få  svar  på  vore 
bønner,  når  det  er  til  vort  bedste. 

Til  de  hellige  vil  jeg  sige  :  Det  er  sandt,  at  skriften  siger,  bank 
på  og  der  skal  lukkes  op  for  jer;  men  vær  sande  mod  jer  selv 
og  bered  jer,  før  I  banker.  Lev  nær  til  Herren,  lad  vore  bønner 
komme  fra  et  ydmygt  og  rent  hjerte,  og  jeg  vil  love  jer,  at  Her- 
ren vil  tage  vare  på  jer. 

Må  Herren  velsigne  os  med  forståelse  og  klogskab  nok  til  at 
sætte  os  i  stand  til,  når  vi  beder,  at  bede  om  de  rigtige  ting  og 
på  den  rigtige  måde  og  være  klare  over  de  velsignelser,  som  vi 
er  berettiget  til,  beder  jeg  ydmygt  om  for  os  alle  i  Jesu  Kristi 
navn.  Amen. 

Junius  M.  Sorensen,  missionspræsident. 


„Du  må  ikke  misbruge 

Herren  din  Guds  navn" 

Tale   af  apostel    Spencer   W.    Kimball,   udsendt   over  C.   B.   S. 
Radio  Network  »Chureh  of  the  Air«  søndag  den  29.  marts  1953. 

Det  var  en  strålende  dag  i  Jerusalem 
for  så  mange,  mange  år  siden.  Om  solen 
strålede  eller  var  skjult  bag  mørke  sky- 
er, ved  jeg  ikke.  Men  een  ting  ved  jeg. 
Det  var  en  strålende  dag,  for  dér  kom. 
ridende  på  en  asenindes  føl  ind  i  den 
gamle  by,  Herlighedens  konge,  Menne- 
skesønnen,   Verdens    Forløser. 

Kun  relativt  få  af  jordens  befolkning 
kender  noget  til  de  store  begivenheder 
på  denne  dag,  som  kan  kaldes  den  før- 
ste palmesøndag,  og  ingen  af  dem,  der 
deltog  i  den,  kan  have  været  fuldstæn- 
dig klare  over  betydningen  af  den  eller 
af  de  enestående  og  deraf  følgende  be- 
givenheder, der  skulle  ske  i  den  uge, 
der   fulgte. 

Det  ydmyge  dyr  vidste  ikke,  da  det 
bragte  denne  kostbare  byrde  ned  ad  den 
palmestrøede  vej  fra  Oliebjerget,  at  det 
bar  verdens  Frelser  for  at  afslutte  hans  foreløbige  gerning  i  denne 
sidste  uge  af  hans  liv,  og  at  han  skulle  lide  og  blive  korsfæstet.  Kunne 
det  have   forstået,  hvor  stolt   ville  det  have  været,  for  det  bar  Guds 


Ældste  Spencer  W.  Kimball 

Søn  til  det  sidste  sted  med  dets  smertelige  oplevelser.  Det  bragte  et 
lam  til  slagtebænken,  en  lidende  til  hans  plageånder,  en  Frelser  til 
hans  offer,  en  Forløser  til  hans  Gethsemane  og  hans  Golgatha,  en 
Herre  til  hans  frivillige  død,  et  fuldkomment  menneske  til  hans  høje- 
ste triumf,  selve  Guds  Søn  til  Faderens  herlighed. 

På  en  vis  måde  havde  mængden  følt  dette  øjebliks  vigtighed  og 
havde  spredt  deres  kapper  ud  for  at  lave  en  hædersvej,  og  i  ærbødig 
tilbedelse   sang  de : 

» Hosianna!  Velsignet  være  han,  som  kommer  i  Herrens 

navn  Hosianna  i  det  højeste.«   (Mark.  11:9,10). 

Hvilken  kærlighed  Frelseren  havde  til  os!  Hvor  stor  hans  medli- 
denhed, da  han  med  faste  skridt  gik  mod  sit  Golgatha!  Hvor  godt  vid- 
ste han  ikke,  hvad  der  lå  foran  ham!  I  tre  år  vandrede  han  på  højene 
og  berørte  støvet  på  stien  i  dalen  i  sit  fødeland.  Nogle  få  påskønnel- 
sens ord  varmede  ham;  bestandige  anklager  og  forbandelser  stak 
ham  i  hjertet.  Han  var  fuldt  ud  klar  over,  at  hver  solnedgang  bragte 
ham  nærmere  til  den  endelige  prøve,  hver  mil  nærmere  til  hans  kors- 
fæstelse, hver  prøve  nærmere  til  hans  guddommelige  triumf. 

Jesus  fuldkommengjorde  sit  liv  og  blev  vor  Kristus.  En  Guds  kost- 
bare blod  blev  udgydt,  og  han  blev  vor  Frelser;  hans  fuldkomne  liv 
blev  ofret,  og  han  blev  vor  Forløser;  hans  forsoning  for  os  gjorde 
det  muligt  for  os  at  vende  tilbage  til  vor  himmelske  Fader,  og  dog, 
hvor  tankeløse,  hvor  utaknemmelige  er  ikke  de  fleste  arvinger!  Utak- 
nemmelighed er  en  synd,  der  findes  i  alle  tidsaldre. 

Et  stort  antal  mennesker  tilstår,  at  de  tror  på  ham  og  hans  værk, 
og  dog  er  det  relativt  få,  der  ærer  ham.  Millioner  af  os  kalder  os 
selv  kristne,  og  dog  knæler  vi  sjældent  ned  i  taknemmelighed  for 
hans  højeste  gave,  hans  liv.  Ikke  blot  dette,  men  vi  vanærer  hans 
hellige  navn,  og  ondskabsfuldt  eller  tankeløst  bander  vi  med  de  sam- 
me navne,  som  kun  burde  udtales  i  ærbødighed  og  tilbedelse. 

En  dag  på  hospitalet  blev  jeg  kørt  ud  af  operationsstuen  af  en 
funktionær,  der  snublede,  og  fra  hans  vrede  læber  kom  der  nogle 
slemme  eder  i  forbindelse  med  Frelserens  navn.  Skønt  halv  bevidst- 
løs for  jeg  sammen  og  råbte  indtrængende:  »Jeg  beder  Dem,  ti  stille! 
Det  er  min  Herres  navn,  De  spotter.«  Der  blev  en  dødlignende  tavs- 
hed, så  hviskede  en  dæmpet  stemme:  »Om  forladelse.«  Han  havde 
i  øjeblikket  glemt,  at  Herren  kraftigt  har  befalet  alt  sit  folk: 

»Du   må    ikke   misbruge   Herren    din    Guds    navn,    thi    Herren 
lader   ikke   den  ustraffet,   der  misbruger   hans   navn!«    (2.  Mos. 

20:7). 

Fornylig  så  jeg  et  skuespil  på  et  leater  i  San  Francisco.  Stykket 
havde  haft  en  stor  sukces  i  New  York.  Det  var  meget  omtalt,  men 
skuespillerne,  uværdige  til  at  løse  vor  Herres  skoremme,  vanhelligede 
hans  hellige  navn  med  deres  simple,  vulgære  tale.  De  gentog  skuespil- 
forfatterens ord,  ord,  der  profanerede  deres  Skabers  hellige  navn. 
Folk  lo  og  klappede,  og  da  jeg  tænkte  på  forfatteren,  skuespillerne  og 

publikum,  kom  den  følelse  til  mig,  at  de  alle  var  delagtige  i  forbry- 
delsen, og  jeg  erindrede  tugtelsen  i  Ordsprogenes  Bog  til  dem,  der  er 
medskyldige  i  det  onde: 

»Hæleren  hader  sit  liv,  han  hører  forbandelsen,  men  melder 
intet.«  (Ordsp.  29:24). 

Fornylig  købte  jeg  en  bog,  der  var  kendt  vidt  omkring  og  havde 
fået  en  fin  kritik,  en  best-seller,  og  mit  blod  blev  koldt  ved  de  be- 
spottelige og  simple  samtaler  i  den,  og  jeg  krøb  sammen,  når  per- 
sonerne på  en  grim  måde  brugte  Guddommens  hellige  navne.  Hvorfor? 
Hvorfor  sælger  forfatterne  sig  selv  så  billigt  og  vanhelliger  deres  af 
Gud  givne  talenter?  Hvorfor  bander  de?  Hvorfor  tager  de  navnene 
på  deres  egen  skaber,  deres  Forløsers  hellige  navn,  i  deres  vanhellige 
mund  og  deres  ugudelige  pen?  Hvorfor  ignorerer  de  hans  udtrykkelige 
befaling: 

»I  må  ikke  sværge  falsk  ved  mit  navn,  så  du  vanhelliger  din 
Guds  navn.  Jeg  er  Herren!  (3.  Mos.  19:12). 

»Mon  øksen  bryster  sig  mod  den,  som  hugger?«  (Es.  10:15). 

Ved  en  frokost  i  en  soldaterklub  sad  nogle  mænd  i  nærheden  af 
mig  og  fortalte  simple  historier,  hvor  de  brugte  Gud  i  himlens  hellige 
navn,  som  om  det  var  uskyldig  slang,  og  talere  besudlede  mikrofonen 
med  upassende  sprog. 

Hvad  er  de  hellige  navne,  som  man  bør  udtale  og  skrive  med  så 
stor  omhu.  Esajas  synger: 

»Thi  et  barn  er  født  os,  en  søn  er  os  givet,  på  hans  skulder 
skal  herredømmet  hvile;  og  hans  navn  skal  være:  Underfuld- 
Rådgiver,  Vældig-Gud,  Evigheds-Fader,  Fredsfyrste«.    (Es.  9:6). 

Og  andre  navne,  hvor  han  hentyder  til  sig  selv:  Menneskesønnen, 
Herren,  Frelseren,  Guds  Søn,  Forløseren,  Alfa  og  Omega,  Immanuel, 
Jesus  Kristus,  Almægtige  Gud. 

I  denne  sidste  uddeling  formaner  Herren: 

»Derfor  skal  alle  mennesker  tage  sig  i  agt  for,  hvorledes  de 
tager  mit  navn  på  deres  læber.  Thi  se,  sandelig  siger  jeg,  at 
mange  er  under  fordømmelse,  fordi  de  tager  Herrens  navn  for- 
fængeligt og  bruger  det  uden  ret«.  (L.  og  P.  63:61,62). 

Nede  ved  kysten  var  der  en  dag  nogle  unge,  som  havde  kørt  deres 
vogn  for  langt  ud  i  sandet,  og  den  sank  dybt  i.  Deres  forenede  an- 
strengelser for  at  få  den  løs  syntes  utilstrækkelige.  Jeg  tilbød  at  hjæl- 
pe, men  det  rædsomme  sprog,  de  brugte,  frastødte  mig.  Unge  menne- 
sker brugte  deres  Skabers  hellige  navn,  som  om  det  var  dem,  der  hav- 
de skabt  ham.  Jeg  veg  tilbage  for  vanhelligelsen  og  forlod  dem.  Deres 
opdragelse  havde  været  mangelfuld,  eller  havde  de,  som  de  ældre, 
glemt  betydningen  af  de  bud,  som  Gud  havde  givet  næsten  i  samme 
åndedræt: 

»Du  må  ikke  slå  ihjel!  Du  må  ikke  bedrive  hor!  Du  må  ikke 
misbruge  Herren  din  Guds  navn!«  (2.  Mos.  20:13,  14,7). 

Skønt  dødsstraf  nu  ikke  kræves  som  i  gamle  dage,  er  blasfemi  lige- 

som  hor  og  mord,  lige  så  alvorlig  som  tidligere,  skønt  den  er  almin- 
delig iblandt  os  og  delvis  akcepteret  i  vor  verden. 

Da  Job  fik  at  vide,  at  hans  selskabeligt  anlagte  sønner  og  døtre  førte 
et  udsvævende  liv  i  deres  hjem,  og  han  var  ængstelig  for  dem, 

» ofrede  han  brændofre,  eet  for  hver  af  dem.  Thi  Job  sag- 
de: Måske  har  mine  sønner  syndet  og  forbandet  Gud  i  deres 
hjerte «   (Job  1:5). 

Han  var  i  stor  pine.  Hans  ben  smertede;  hans  kød  var  betændt; 
hans  hjerte  var  prøvet  og  hans  håb  næsten  borte,  men  da  hans  hu- 
stru gjorde  oprør  og  sagde: 

» Holder  du  endnu  fast  ved   din   fromhed?  Forband   Gud 

og  dø!«  (Job  2:9). 

irettesatte  den  trofaste  Job  hende  strengt: 

»Du  taler  som  en  dåre «  (Job  2:10). 

En  gruppe  unge  basketball-spillere  klatrede  op  på  den  bus,  som 
jeg  kørte  med.  De  syntes  at  kappes  med  hinanden  om,  hvem  der 
kunne  bande  mest  modbydeligt.  Måske  havde  de  lært  det  af  ældre 
mænd,  da  de  havde  været  bolddrenge  på  golfbanen.  Jeg  ved,  at  de 
ikke  var  helt  klare  over,  hvad  de  gjorde. 

Profeten  Esajas  kalder  dem  til  regnskab  og  omvendelse, 

» som   sværger  ved   Herrens   navn    og   priser  Israels   Gud 

—  dog  ikke  redeligt  og  sandt  — «  (Es.  48:1). 

I  hæren  hører  man  i  udstrakt  grad  banden.  Lavere  og  højere  offi- 
cerer bander  ofte  overfor  deres  undergivne  i  deres  diktatoriske  be- 
falinger, og  unge  mænd  i  tjenesten  føler  ofte,  at  de  er  mandige,  hvis 
de  bander  og  vanhelliger  deres  Gud. 

Præsident  George  Washington  gjorde  det  klart,  at  banden  i  hæren 
hverken  var  nødvendig  eller  berettiget.  Som  øverste  leder  af  Koloni- 
hæren var  han  ansvarlig  for  følgende  ord: 

»Mange  og  bestemte  ordrer  er  blevet  udstedt  mod  den  me- 
ningsløse og  afskyelige  vane  at  bande;  ikke  desto  mindre  be- 
mærker generalen  med  megen  beklagelse,  at  den  stadig  finder 
sted,  om  muligt  endnu  mere  end  nogensinde.  Hans  følelser  bliver 
stadig  såret  ved  soldaternes  eder  og  forbandelser,  hver  gang  han 
hører  dem.  Navnet  på  det  Væsen,  hvis  uendelige  godhed  har  gi- 
vet os  lov  til  at  eksistere  og  nyde  livets  behageligheder,  bliver 
uophørligt  bestridt  og  vanhelliget  på  en  måde,  der  er  lige  så 
umotiveret  som  den  er  forfærdende.  For  religionens,  anstæn- 
dighedens og  ordenens  skyld  håber  og  tror  generalen  derfor, 
at  officerer  af  enhver  rang  vil  bruge  deres  indflydelse  og  myn- 
dighed til  at  afskaffe  en  skik,  der  er  lige  så  unyttig  som  den  er 
ond  og  skændig.  Hvis  officererne  ville  gøre  det  til  en  ufravigelig 
regel  at  irettesætte  og,  hvis  det  ikke  hjælper,  at  straffe  soldaterne 
for  forseelser  af  denne  slags,  ville  det  ikke  undlade  at  have  den 
ønskede  virkning.« 

Mange  folk  undskylder  deres  banden  ved  at  sige,  at  De  ti  Bud  blev 
givet  for  tusinder  af  år  siden  til  et  fjernt  folk,  men  det  må  erindres, 

at  han  gav  disse  bud  ikke  alene  til  israeliterne,  men  han  gentog  dem 
med  eftertryk  til  jøderne  i  tidernes  midte,  og  endog  i  vor  egen  udde- 
ling har  han  gentaget  dem  til  vor  egen  gavn  og  vejledning. 

Til  den  unge  mand  i  Jerusalem,  som  spurgte  om  vejen  til  frelse, 
sagde  Kristus: 

» vil  du  gå  ind  til  livet,  så  hold  budene.«   (Matt.  19:17). 

Den  ivrige  spørger  sagde:  »Hvilke  bud?«  Herren  gentog  så  De  ti 
Bud  for  ham.  De  var  stadig  anvendelige.  Han  sagde  også  i  Bjergpræ- 
dikenen : 

»Men  jeg  siger  jer,  at  I  må  aldeles  ikke  sværge «   (Matt. 

5:34). 

Apostlen  Paulus  fordømte  folk,  der  bander,  da  han  sagde: 

»En  åben  grav  er  deres  strube,  med  deres  tunger  øvede  de 
svig;  der  er  slangegift  under  deres  læber;  deres  mund  er  fuld 
af  forbandelse  og  bitterhed.«   (Bom.  3:13,14). 

Og  Jakob  for  op  mod  de  onde: 

»Men  tungen  kan  intet  menneske  tæmme,  rastløs  og  ond  soim 

den  er,  fuld  af  dødbringende  gift Af  den  selv  samme  mund 

udgår  både  velsignelse  og  forbandelse.  Mine  brødre!  således  bør 
det  ikke  være.«  (Jakob  3:8,10). 

Vi,  som  er  tankeløse  og  uforsigtige,  og  vi,  som  er  onde  og  udfor- 
drende, bør  huske,  at  vi  ikke  kan  misbruge  Herrens  navn  ustraffet. 

På  scenen,  på  lærredet,  i  telefonen  bliver  følsomme  øren  og  øjne 
dagligt  krænket  over  den  ubeføjede  og  vanhellige  brug  af  navnet  på 
Gud  vor  Herre.  I  klubberne,  på  bondegården,  i  selskabslivet,  i  for- 
retningslivet og  på  enhver  livets  vej  bruges  Forløserens  navn  forma- 
steligt og  syndigt.  Men  der  er  nogle,  som  elsker  Herren  og  udtaler 
hans  navn  med  ærbødighed. 

Da  St.  Pauls  katedralen  var  under  opførelse,  blev  følgende  medde- 
lelse sendt  til  dem,  der  var  beskæftiget  med  arbejdet: 

»Da  der  blandt  arbejdere  og  andre  altfor  ofte  høres  den  ugu- 
delige vane  at  bande  til  vanhelligelse  af  Gud  og  foragt  for  myn- 
dighederne, og  da  en  sådan  ugudelighed  bør  være  banlyst  fra 
dette  arbejde,  hvis  formål  er  at  tjene  Gud  og  hædre  religionen, 
befales  det,  at  vanhellig  banden  er  tilstrækkelig  grund  til  at  af- 
skedige en  hvilken  som  helst  arbejder.« 

Lad  os  indvie  os  selv  til  en  ærbødig  holdning,  til  taknemmelighed 
mod  vor  Herre  for  hans  uforlignelige  offer.  Lad  os  erindre  den  nye 
befaling: 

»Derfor  skal  alle  mennesker  tage  sig  i  agt  for,  hvorledes  de 
tager  mit  navn  på  deres  læber.«  (L.  og  P.  63:61). 

Må  vi  altid  ære  vor  Herre  i  en  dybt  forankret  tilbedelse  og  ved  at 
prise  hans  hellige  navn.  Må  vi  efterleve  hans  befalinger  og  danne 
vort  liv  efter  hans  evige  frelsens  plan.  Jeg  beder  om  dette  i  Jesu 
Kristi  navn.  Amen. 

Apostel  Spencer  W.  Kimball. 

Endnu  et  tempel  i  Europa! 


Mandag  den   10.  august  indviede 
præsident     David     O.     McKay     en 
tempelgrund  i  England,  hvor  tem- 
pel  nr.  2   i   Europa  vil   blive   byg- 
.       ,///,  /,  __  get-  Planer  om  købet  af  en  tempel- 

~v  wjl'iillllll^  grund  i  England  har  været  i  gang 

i  næsten  et  år,  og  handelen  blev 
afsluttet  for  nogen  tid  siden,  men 
på  grund  af  de  tidligere  ejeres  •øn- 
ske har  meddelelsen  om  købet 
været  tilbageholdt,  indtil  det  blev 
offentliggjort  af  Det  første  Præsi- 
dentskab i  forbindelse  med  ind- 
vielsen. Den  grund,  der  er  købt  til 
templet,  er  et  smukt  baroni-sæde 
fra  det  14.  århundrede  ved  navn 
New  Chapel  Hall.  På  grunden, 
der  er  32  acres  stor,  ligger  selve 
hovedbygningen,  en  stor  herre- 
gård, og  en  del  tilhørende  byg- 
ninger, bl.  a.  tjenerbygning,  stalde 
og  lader.  Ejendommen  ligger  26 
miles  syd  for  Londons  centrum, 
halvvejs  mellem  London  og  Brigh- 
ton. 

I  forbindelse  med  sin  rejse  til 
England  for  at  indvie  den  nye 
tempelgrund  dér,  foretog  præsi- 
dent David  O.  McKay  også  ind- 
vielsen af  tempelgrunden  i 
Schweiz,  idet  denne  fandt  sted 
onsdag  den  5.  august.  Offentliggø- 
relsen af  arkitektens  tegning  til  templet  i  Schweiz  fandt  sted  i  april 
måned,  og  ved  den  lejlighed  udtalte  præsident  McKay,  at  opførelsen 
af  bygningen  ville  blive  påbegyndt  i  sommer.  Samtidig  udtalte  han, 
at  der  var  mange  medlemmer  i  landene  i  Europa  og  Australien,  som 
aldrig  ville  blive  i  stand  til  at  komme  ind  i  et  Herrens  hus,  med  min- 
dre Kirken  bygger  templer  i  deres  lande.  »Der  er  mange  af  disse  folk, 
som  er  værdige  til  det  privilegium  at  udføre  tempelarbejde«,  sagde 
han.  Samtidig  antydede  præsident  McKay,  at  Kirken  kunne  bringe 
templer  til  disse  folk  ved  at  bygge  mindre  bygninger  til  disse  formål 
og  flere  af  dem.  Omkostningerne  til  templet  i  Bern  er  anslået  til  at  ville 
blive  ca.  350,000  dollars.  Kirkens  arkitekt,  Edward  O.  Andersson,  har 
udarbejdet  tegningerne  til  dette  tempel,  og  han  ledsagede  præsident 

McKay  på  rejsen  til  England  for  at  studere  terrænforholdene  på  bygge- 
grunden, før  han  udarbejder  tegningerne  til  templet  i  England. 

Ved  indvielsen  af  tempelgrunden  i  Schweiz  var  der  ca.  300  søskende 
og  venner  samlet,  da  præsident  McKay  og  hans  følge  ankom.  De  sne- 
dækte Berner-Alper  og  skoven  dannede  en  malerisk  baggrund  for  tem- 
pelgrunden. Indvielseshøjtideligheden  blev  afholdt  onsdag  d.  5.  aug. 
ved  middagstid  med  præsident  McKay  som  hovedtaler,  og  han  holdt 
også  indvielsesbønnen.  Ved  denne  lejlighed  gentog  han  sit  ønske  om 
at  bringe  templer  til  folkene  i  Europa.  Han  fortalte  om  sine  planer 
om  at  indvie  grunden  i  England  senere  på  ugen.  »Europa  vil  om  kort 
tid  have  lo  templer,  som  er  dets  egne«,  sagde  han. 

Fra  Deseret  Neivs. 


Fortsat  artikel: 

EN  ADVARSELS  RØST 

Af  Parley  P.  Pratt. 

Dernæst  læser  vi  i  1.  Mos.  1:29 — 30:  »Gud  sagde  fremdeles: 
Jeg  giver  eder  alle  urter  på  hele  jorden,  som  bærer  frø,  og  alle 
træer,  som  bærer  frugt  med  kerne;  de  skal  være  eder  til  føde; 
men  alle  jordens  dyr  og  alle  himmelens  fugle  og  alt,  hvad  der 
kryber  på  jorden,  og  som  har  livsånde,  giver  jeg  alle  grønne 
urter  til  føde.  Og  således  skete  det.«  Af  disse  vers  lærer  vi,  at 
jorden  hverken  frembragte  skadeligt  ukrudt,  giftige  planter  eller 
unyttige  torne  og  tidsler;  alt,  hvad  der  voksede  på  jorden,  tjente 
til  føde  for  mennesker  og  dyr,  fugle  og  krybdyr;  og  deres  føde 
var  udelukkende  vegetabilier.  Kød  og  blod  blev  aldrig  ofret  for 
at  stille  deres  lyst  eller  hunger;  dyrene  på  jorden  levede  alle  i 
fuldkommen  fred  med  hinanden;  løven  åd  strå  ligesom  oksen, 
ulven  vandrede  med  lammet,  leoparden  lå  ved  siden  af  kiddet, 
koen  og  bjørnen  græssede  sammen,  medens  deres  unger  hvilede 
i  fuldkommen  tryghed  under  skyggen  af  de  samme  træer.  Alt 
var  fred  og  enighed,  og  der  fandtes  intet,  som  kunne  skade  eller 
forstyrre,  på  den  hele  jord. 

Og  som  kronen  på  det  hele  ser  vi  mennesket,  skabt  i  Guds 
billede  og  ophøjet  i  herlighed  og  magt,  med  herredomme  over 
hele  den  store  mangfoldighed  af  væsener,  der  vrimlede  på  jor- 
den, og  samtidig  beboede  han  en  smuk  og  frugtbar  have,  i  hvis 
midte  livets  træ  stod,  hvortil  han  havde  fri  adgang;  han  kunne 
omgås  sin  Skaber,  tale  med  ham  ansigt  til  ansigt  og  skue  hans 
herlighed,  uden  at  nogen  mork  sky  adskilte  dem.  O,  læser,  be- 
tragt et  øjeblik  denne  smukke  skabelse,  omgivet  af  fred  og  over- 
flod; jorden  var  fuld  af  uskyldige  dyr,  som  nød  tilværelsen;  i 

luften  sværmede  yndige  fugle,  hvis  uophørlige  sang  fyldte  luf- 
ten med  skønne  toner;  og  alle  var  de  deres  retmæssige  overherre, 
som  selv  frydede  sig  over  dem,  underdanige;  mennesket  befandt 
sig  i  en  dejlig  have,  hovedsædet  for  hele  skabningen,  og  sad 
på  dette  vidtudstrakte  riges  trone,  hvor  han  regerede  over  hele 
jorden  med  uomtvistelig  ret,  medens  hærskarer  af  engle  lejrede 
sig  omkring  ham  og  med  deres  glade  stemmer  istemte  taknem- 
melighedens lovsange  og  glade  jubelråb;  hverken  suk  eller  klage 
hørtes  på  den  hele  jord;  heller  ikke  fandtes  der  sorg,  frygt, 
smerte,  gråd,  sygdom  eller  død;  heller  ikke  strid,  kamp  eller 
blodsudgydelse;  men  fred  herskede  overalt,  og  liv,  glæde  og 
kærlighed  herskede  over  hele  Guds  skaberværk.  Men  ak,  hvor 
forandret  er  det  ikke  nu! 

Det  bliver  nu  min  tunge  pligt  at  fremhæve  nogle  af  de  store 
forandringer,  som  har  fundet  sted,  samt  hvad  der  har  bragt  jor- 
den og  dens  beboere  ned  til  det  nuværende  lave  standpunkt. 

Først  og  fremmest  faldt  mennesket  fra  sin  ophøjede  stilling 
foran  Gud,  da  han  gav  efter  for  fristelsen,  og  dette  fald  havde 
indflydelse  ikke  alene  på  ham,  men  på  hele  den  øvrige  skabning, 
og  forårsagede  mange  forandringer.  Han  blev  selv  forvist  fra 
sin  Skabers  åsyn,  et  slør  blev  trukket  imellem  dem,  og  han  blev 
drevet  ud  af  Edens  Have  og  måtte  begynde  at  dyrke  jorden,  søm 
blev  forbandet  for  hans  skyld;  den  skulle  herefter  bære  torne 
og  tidsler,  og  i  sit  ansigts  sved  skulle  han  tjene  sit  brød,  og  i 
sorg  skulle  han  nyde  det  alle  sine  dage  og  til  sidst  vende  til- 
bage til  støvet.  Men  Evas  forbandelse  var,  at  hendes  kummer 
skulle  være  mangfoldig,  og  hun  skulle  føde  sine  børn  med 
smerte;  og  mellem  hendes  sæd  og  slangens  sæd  skulle  der  være 
et  stadigt  fjendskab;  mennesket  skal  knuse  slangens  hoved, 
men  den  skal  hugge  i  menneskets  hæl. 

O,  hvilken  forandring!  Denne  klode,  der  fornylig  var  så  skøn, 
er  nu  blevet  et  opholdssted  for  sorg  og  møje,  død  og  græmmelse. 
Jorden  sukker  under  forbandelsens  torne  og  tidsler;  mennesker 
og  dyr  lever  i  fjendskab;  slangen  sniger  sig  sky  bort  af  frygt 
for  at  få  sit  hoved  knust,  og  mennesket  vandrer  ængstelig  på 
den  tornefulde  sti,  af  frygt  for  at  slangens  giftige  tænder  skal 
gennemstikke  hans  hæl,  medens  lammet  udgyder  sit  blod  på 
det  rygende  alter.  Snart  begynder  mennesket  at  hade,  forfølge 
og  myrde  sine  medmennesker,  indtil  jorden  til  sidst  er  fuld  af 
voldshandlinger;  alt  kød  bliver  fordærvet,  mørkets  magt  får 
herredømmet,  og  »da  angrede  Herren,  at  han  havde  gjort  men- 
neskene på  jorden,  og  det  skar  ham  i  hjertet«,  og  han  besluttede 
at  rense  jorden  med  vand. 

Hvor  meget  syndfloden  har  bidraget  til  jordens  deling  i  øer 
og  fastlande,  bjerge  og  dale,  har  vi  ingen  underretning  om;  for- 
andringen   må    have   været   betydelig.   Men    efter   syndfloden,   i 

Pclcgs  dage,  blev  jorden  delt.  Se  1.  Moseb.  10:25.  Det  er  ganske 
vist  en  kort  historie  om  en  så  stor  begivenhed;  men  alligevel 
vidner  den  om  den  mægtige  omvæltning  i  naturen,  som  rullede 
havet  fra  dets  oprindelige  sted  mod  nord,  så  det  kom  til  at 
skille  jorden  i  forskellige  dele,  og  derved  gav  den  omtrent  dens 
nuværende  form.  Dette  tilligemed  de  jordskælv,  revolutioner  og 
andre  voldsomme  omvæltninger,  der  senere  har  fundet  sted, 
har  bidraget  til  at  forandre  jordens  overflade  og  give  d«n  sin 
nuværende  skikkelse,  medens  de  store  forbandelser,  som  hvi- 
ler over  de  forskellige  strækninger  på  grund  af  menneskets 
ugudelighed,  har  fremkaldt  de  stillestående  sumpe,  døde  have 
og  golde  ørkener.  Se  f.  eks.  profeternes  forudsigelser  om  Baby- 
lon; hvorledes  den  skulle  være  en  evig  ørken,  et  tilflugtssted  for 
vilde  dyr,  et  ly  for  urene  og  forhadte  fugle,  et  hjem  for  ugler. 
Den  skulle  aldrig  blive  bebygget,  men  ligge  øde  fra  slægt  til 
slægt.  Se  også  Sodomas  sletter,  som  var  fulde  af  byer,  landsbyer 
og  blomstrende  haver,  godt  vandede;  men  ak,  hvilken  foran- 
dring! Kun  en  stor  sø  med  stillestående  vand  betegner  stedet. 
Se  Palæstinas  land  i  Salomons  dage:  Det  var  i  stand  til  at 
brødføde  flere  millioner  mennesker  og  gav  desuden  et  over- 
skud af  hvede  og  andre  produkter,  som  blev  byttet  bort  til  de 
omliggende  nationer,  hvorimod  det  nu  er  øde  og  næppe  i  stand 
til  at  brødføde  nogle  få  ynkelige  indbyggere.  Og  når  jeg  kaster 
et  blik  på  mit  eget  land  (Amerika)  og  ser  de  talrige  stinkende 
sumpe  og  søer  samt  de  uhyre  bjergstrækninger  og  utallige  ør- 
kener og  klipper,  som  er  sønderbrudt  og  revnede  helt  igennem, 
udbryder  jeg:  Hvoraf  kommer  alt  dette? 

Når  jeg  læser  Mormons  Bog,  oplyser  den  mig  om,  at  da  Kri- 
stus blev  korsfæstet  blandt  jøderne,  blev  hele  det  amerikanske 
fastland  rystet  i  sin  grundvold,  mange  byer  sank  i  dybet,  og 
vandene  steg  op  i  deres  sted;  klipperne  revnede  og  bjerge  hæ- 
vede sig  sig  til  en  overordentlig  højde,  medens  andre  bjerge 
blev  dale;  de  lige  veje  blev  ødelagt,  og  hele  landets  overflade 
blev  forandret.  Da  udbryder  jeg:  Disse  ting  er  ikke  længere 
noget  mysterium;  jeg  har  nu  lært  at  forklare  mig  de  mange 
bjergkæder  og  ser,  at  klipperne  er  revnede,  og  hører,  at  man  dybt 
nede  i  jorden  har  fundet  uhyre  klippestykker,  der  er  slynget 
langt  bort  fra  deres  oprindelige  sted,  udbryder  jeg  med  forbav- 
selse :  Dette  var  den  lidende  naturs  veer  og  krampagtige  døds- 
kamp,  da  Guds   Søn  led   på  korset! 

Men  menneskene  er  blevet  degenererede  og  har  forandret  sig 
meget,  ligesom  jorden  er  det.  Synd,  vederstyggeligheder  og 
mange  slags  laster  har  i  de  sidste  århundreder  forøget  menneske- 
nes elendighed,  sorg  og  lidelser.  Lediggang,  udsvævelser,  hov- 
mod, gerrighed,  drukkenskab  og  andre  vederstyggeligheder, 
som  er  karakteristiske  for  de  sidste  dage,  har  bidraget  til  at 
styrte  menneskeheden  i   den   dybeste  elendighed,  medens  præ- 

sterne  ved  deres  snedighed  og  falske  lærdomme  har  gjort  deres 
til  at  lulle  menneskene  i  søvn  og  få  dem  til  at  være  tilfredse 
med  det,  de  har,  skønt  de  er  aldeles  blottede  for  de  gaver  og 
velsignelser,  som  de  hellige  tidligere  nød,  og  som  alene  er  i 
stand  til  at  udvikle  menneskets  åndsevner,  forædle  følelserne, 
udvide  hjertet  og  bringe  sjælen  til  den  højeste  grad  af  udvik- 
ling. Se,  hvorledes  de  gamle  taler  med  den  store  Jehova,  bliver 
undervist  af  engle  og  inspireret  af  den  Helligånd,  har  drømme 
om  natten  og  syner  om  dagen,  indtil  til  sidst  sløret  bliver  taget 
bort,  og  de  får  lov  til,  med  forbavselse,  at  skue  alle  ting,  både 
de  forbigangne  og  de  tilkommende,  ja  endog  at  henrykkes  til 
det  høje  blandt  de  utallige  verdener,  medens  evighedens  umåde- 
lige udstrækning  ligger  åben  for  dem,  og  de  betragter  den  al- 
mægtige Skabers  underfulde  værk,  indtil  de  forstår,  som  de  bli- 
ver forstået,  og  ser,  som  de  bliver  set. 

Sammenlign  denne  kundskab  med  den  moderne  opdragelse 
og  den  verdslige  visdoms  overfladiske  kundskaber,  som  nu  sy- 
nes at  tilfredsstille  menneskenes  snævre  og  formørkede  sind  i 
denne  generation;  ja,  betragt  det  nittende  århundredes  snæver- 
synede, pengegridske,  udspekulerede,  bedrageriske  smigrer,  som 
ikke  tænker  på  andet  end  at  forøge  sin  formue  eller  drage  for- 
del af  sin  næste,  og  hvis  eneste  gudsdyrkelse  består  i  at  gå  til 
kirken,  give  præsten  hans  betaling,  eller  i  at  bede  til  Gud  uden 
at  vente  at  blive  bønhørt  eller  få  noget  svar,  idet  han  antager, 
at  Gud  har  været  døvstum  i  mange  århundreder  eller  er  lige  så 
sløv  og  ufølsom,  som  han  selv  er.  Og  efter  at  vi  har  set  de  to 
modsætninger,  vil  du  være  i  stand  til  at  danne  dig  et  begreb 
om  den  store  højde,  hvorfra  mennesket  er  faldet.  Du  vil  også 
se,  hvor  langt  mennesket  nu  lever  under  sin  tidligere  ære  og 
værdighed;  og  dit  hjerte  vil  sørge  og  være  dybt  bedrøvet,  når 
du  betragter  ham  i  hans  fornedrede  tilstand  og  tænker  på,  at 
han  er  din  broder;  og  du  vil  sikkert  udbryde  med  undren  og 
forbavselse,  »O,  menneske,  hvor  er  du  faldet!  En  gang  var  du 
himmelens  yndling;  din  Skaber  fandt  behag  i  at  tale  med  dig, 
og  engle  og  retfærdige,  fuldkommengjorte  menneskers  ånder 
var  dine  ledsagere;  men  nu  er  du  fornedret  til  dyrenes  stand- 
punkt, ja,  endog  langt  under  dem,  thi  de  ser  med  rædsel  og  gru 
på  dine  syndige  fornøjelser,  dine  forlystelser  og  din  drukken- 
skab, og  sætter  dig  således  ofte  et  eksempel,  der  er  værdigt  til 
efterfølgelse.  Med  rette  sagde  apostlen  Peter  om  menneskene, 
at  de  ved  intet,  undtagen  hvad  de  ved  med  deres  sanser  som 
ufornuftige  dyr,  skabt  til  rov  og  ødelæggelse.  Og  således  omkom- 
mer I  fra  slægt  til  slægt,  medens  al  skabningen  sukker  under  sin 
besmittelse;  og  sorg  og  død,  græmmelse  og  gråd  opfylder  men- 
neskets dage«.  Men  ak,  min  sjæl,  dvæl  ikke  længere  ved  denne 
grufulde  scene;  lad  det  være  tilstrækkeligt,  at  vi  tildels  har  op- 

dagct,  hvad  der  er  tabt,  og  lad  os  vende  opmærksomheden  mod 
det,  som  profeterne  har  sagt  skulle  genoprettes. 

Da  apostlen  Peter  prædikede  for  jøderne,  sagde  han:  » og 

han  må  sende  den  Kristus,  som  var  bestemt  for  jer,  nemlig  Je- 
sus, hvem  himmelen  skal  huse  indtil  genoprettelsestiderne,  da 
alt  skal  blive  genoprettet,  som  Gud  har  talt  om  gennem  sine 
hellige  profeters  mund  fra  fordums  tid.«  (Ap.  Gern.  3:20,21). 
Heraf  ses  det,  at  alle  de  hellige  profeter  fra  Adam  til  Kristus 
har  haft  deres  øjne  fæstet  på  en  bestemt  tid,  da  alle  ting -skulle 
blive  genoprettede  til  deres  oprindelige  skønhed  og  ypperlighed. 
Vi  lærer  også,  at  tiden,  da  det  skal  ske,  vil  indtræffe  ved  eller 
henimod  Kristi  andet  komme;  thi  himmelen  skal  huse  ham  ind- 
til alle  tings  genoprettelsestid,  og  da  skal  Faderen  atter  sende 
•ham  til  jorden.  (Ap.  Gern.  1:11). 

Vi  vil  nu  læse  Esajas  40:1 — 5:  »Trøst,  ja  trøst  mit  folk,  så  siger 
eders  Gud,  tal  Jerusalem  kærligt  til  og  råb  kun  til  det,  at  nu 
er  dets  strid  til  ende,  dets  skyld  betalt,  tvefold  straf  har  det  fået 
af  Herrens  hånd  for  alle  sine  synder.  I  ørkenen  råber  en  røst: 
Ban  Herrens  vej,  jævn  i  det  øde  land  en  højvej  for  vor  Gud! 
Hver  dal  skal  højnes,  hvert  bjerg,  hver  høj  skal  sænkes,  bakket 
land  bliver  fladt  og  fjeldvæg  til  slette.  Åbenbares  skal  Herrens 
herlighed,  alt  kød  til  hobe  skal  se  den.  Thi  Herrens  mund  har 
talet.« 

Af  disse  vers  lærer  vi,  at  en  røst  skal  høres  i  ørkenen  for  at 
berede  Herrens  vej,  netop  på  den  tid  da  Jerusalem  har  været 
nedtrådt  af  ikke-jøderne  så  længe,  at  den  har  fået  dobbelt  af 
Herrens  hånd  for  alle  sine  synder,  ja,  når  Jerusalems  strid  er 
endt  og  dens  misgerninger  tilgivet.  Da  skal  denne  proklamation 
høres,  ligesom  tidligere  ved  Johannes,  ja,  atter  en  proklamation 
for  at  berede  Herrens  vej  for  hans  andet  komme;  og  omtrent 
på  den  tid  skal  hver  dal  blive  højnet,  og  hvert  bjerg  og  hver 
høj  blive  sænket,  og  det,  der  er  krumt,  skal  blive  lige,  og  de 
ujævne  steder  jævne,  og  da  skal  Herrens  herlighed  blive  åben- 
baret, og  alt  kød  skal  se  det  altsammen,  thi  Herrens  mund  har 
sagt  det. 

Således  ser  du,  at  når  hvert  bjerg  bliver  sænket,  hver  dal 
højnet,  de  ujævne  steder  jævnet  og  de  krumme  steder  lige,  da 
vil  jordens  overflade  ved  disse  omvæltninger  begynde  at  få 
sin  oprindelige  skønhed  tilbage.  Men  når  alt  dette  er  sket,  har 
vi  dog  ikke  helt  fået  vor  genoprettelse;  der  er  mange  andre 
store  ting,  som  må  ske,  for  at  alt  kan  blive  genoprettet. 

Dernæst  har  vi  Esajas  35.  kapitel,  hvor  vi  igen  læser  om  Her- 
rens andet  komme  og  de  mægtige  gerninger,  som  står  i  forbin- 
delse med  det.  De  tørre  ørkener  skal  have  overflod  af  damme 
og  kilder  med  levende  vand  og  skal  frembringe  rigeligt  græs  og 
blomstre  som  en  rose,  og  på  den  tid  kommer  deres  Gud  med 
vrede  og  hævn,  hvilket  må  hentyde  til  hans  andet  komme;   og 

Israel  skal  på  den  tid  komme  til  Zion  med  sang  og  evig  glæde, 
og  sorg  og  suk  skal  fly  fra  dem.  Her  ser  vi  altså  forbandelsen 
taget  bort  fra  ørkenerne,  og  de  bliver  til  frugtbare  og  velvandede 
egne. 

Vi  vil  nu  undersøge,  om  øerne  igen  skal  vende  tilbage  til  de 
fastlanle,  hvorfra  de  er  blevet  løsrevet.  Angående  dette  henviser 

vi  til  Åb.  6:14:  » og  alle  bjerge  og  øer  blev  flyttet  på  deres 

plads.«  Heraf  lærer  vi,  at  de  blev  flyttet  andre  steder  hen,  og  da 
det  er  genoprettelsens  tid  for  alt,  hvad  der  er  blevet  forandret, 
vender  de  som  følge  deraf  tilbage  til  de  steder,  hvorfra  de  først 
kom. 

Vi  kommer  derefter  til  Esajas  13:13:  » Jorden  flytter  sig 

skælvende  ved  hærskarers  Herres  harme  på  hans  brændende 
vredes  dag«.  Ligeledes  Esajas  62:4:  »Du  kaldes  ej  mer  »den  for- 
ladte«, dit  land  »den  ensomme«;  nej,  »velbehag«  kaldes  du  selv, 
og  dit  land  kaldes  »hustru«.  Thi  Herren  har  velbehag  i  dig, 
dit  land  skal  ægtes.« 

I  første  tilfælde  ser  vi  jorden  i  bevægelse,  i  det  andet  ser  vi 
den  som  en  ægtehustru.  Af  disse,  såvelsom  af  andre  skriftsteder, 
lærer  vi,  at  fastlandene  og  øerne  skal  forenes  igen  til  eet,  som 
det  var  i  skabelsens  morgen,  og  havet  skal  trække  sig  tilbage 
og  samles  på  sit  eget  sted,  hvor  det  var  før;  og  alt  dette  vil  fin- 
de sted  gennem  store  naturbegivenheder,  omtrent  ved  tiden  for 
Herrens  komme. 

Se,  Oliebjerget  revner  brat 

når  han  sin  fod  på  det  har  sat. 

Og  øer  flygter  på  hans  ord, 

og  havet  ruller  bort  mod  nord; 

Det  tørre  bliver  eet  som  før, 

og  vandet  mer  ej  skade  gør; 

Velsignelser  man  da  kun  ser, 

forbandelsen   er  ikke  mer! 

Når  jorden  således  har  fået  sin  oprindelige  herlighed,  som 
den  havde,  da  den  først  blev  til,  idet  bjergene  er  sænket,  dalene 
højnet,  det  ujævne  jævnet,  ørkenerne  blevet  frugtbare  og  alle 
fastlande  og  øer  sammenføjet  igen,  og  forbandelsen  er  ophørt,  så 
jorden  ikke  længer  frembringer  skadelige  vækster,  torne  og 
tidsler,  da  vil  det  næste  skridt  være  at  genoprejse  den  umælende 
dyreskabning  til  dens  tidligere  freds-  og  herlighedstilstand  og 
lade  alt  fjendskab  ophøre  på  jorden.  Men  dette  kan  ikke  ske, 
før  en  almindelig  ødelæggelse  er  blevet  udøst  over  menneskene, 
hvorved  jorden  vil  blive  fuldstændig  renset  og  al  ugudelighed 
fejet  bort  fra  dens  overflade.  Dette  vil  ske  ved  »hans  munds 
ris  og  ved  hans  læbers  ånde«,  eller  med  andre  ord:  ved  en  ild, 
der  er  lige  så  omfattende  soim  vandfloden.  »Han  dømmer  de 
ringe  med  retfærd,  fælder  redelig  dom  over  landets  arme.  Volds- 

manden  slår  han  med  mundens  ris,  gudløse  dræber  han  med 
lælbernes  ånde.  Og  retfærd  er  bæltet,  han  har  om  sin  lænd,  tro- 
fasthed hofternes  bælte.  Og  ulven  skal  gå  hos  lammet,  panteren 
hvile  hos  kiddet,  kalven  og  ungløven  græsse  sammen,  dem  dri- 
ver en  lille  dreng.  Kvien  og  bjørnen  bliver  venner,  deres  un- 
ger ligger  side  om  side,  og  løven  æder  strå  som  oksen;  den 
spæde  skal  lege  ved  øglens  hul,  den  afvante  række  sin  hånd 
til  giftslangens  rede.  Der  gøres  ej  ondt  og  voldes  ej  men  i  hele 
mit  hellige  bjergland;  thi  landet  er  fuldt  af  Herrens  kundskab, 
som  vandene  dækker  havets  bund.«  (Es.  11:4 — 9). 

Når  han  således  har  renset  jorden  og  herliggjort  den  med 
Guds  kundskab,  ligesom  vandet  dækker  havets  bund,  og  han  har 
udgydt  sin  ånd  over  alt  kød,  så  både  mennesker  og  dyr  bliver 
fuldkommen  uskyldige,  som  de  var  i  begyndelsen,  og  kun  lever 
af  vegetabilier,  og  der  intet  findes,  som  kan  skade  og  ødelægge 
på  hele  jorden,  vil  han,  ifølge  profeterne,  give  dens  beboere 
stor  fred  og  glæde.  Esajas  siger  i  65:21 — 24:  »Da  bygger  de 
huse  og  bor  der  selv,  planter  vin  og  spiser  dens  frugt;  de  byg- 
ger ej,  for  at  andre  kan  bo,  de  planter  ej,  for  at  andre  kan  spise; 
thi  mit  folk  skal  opnå  træets  alder,  mine  udvalgte  bruge,  hvad 
de  virker  med  hånd;  de  skal  ikke  have  møje  forgæves,  ej  avle 
børn  til  brat  død;  thi  de  er  Herrens  velsignede  æt  og  har  deres 
afkom  hos  sig.  Førend  de  kalder,  svarer  jeg;  endnu  mens  de 
taler,  hører  jeg.« 

I  denne  lykkelige  tilstand  ser  det  ud  til,  at  alle  folk  skal  leve 
og  opnå  et  træs  fulde  alder,  og  endda  uden  smerte  eler  sorg, 
og  hvad  som  hedst  de  beder  om,  skal  hurtigt  blive  bønhørt,  og 
alle  deres  fornødenheder  skal  tildeles  dem  i  rigeligt  mål.  Na- 
turligvis vil  ingen  af  dem  slumre  i  støvet,  for  de  vil  hellere 
forvandles,  det  vil  sige  forandres  i  et  øjeblik  fra  dødelighed  til 
udødelighed,  og  derefter  vil  de  leve  og  regere  med  Frelseren 
på  jorden. 

Således  har  vi  nu  drøftet  profeternes  forudsigelser  om  de  for- 
skellige begivenheder,  som  skal  bringe  jorden  og  dens  beboere 
tilbage  til  den  fuldkommenhedstilstand,  som  de  først  befandt 
sig  i,  og  hvor  de  vil  være  i  skabningens  store  sabbat.  Da  vi  nu 
har  set  alle  ting  blive  genoprettet  blandt  de  levende,  vil  vi  nu 
henvende  vor  opmærksomhed  på  dem,  der  hviler  i  støvet;  men 
for  nøjagtigt  at  kunne  forstå  beskaffenheden  af  deres  genop- 
rejsning, må  vi  konstatere  alle  enkelthederne  angående  Jesu 
opstandelse,  for  han  var  netop  det  forbillede,  efter  hvilket  alle 
hans  hellige  vil  blive  oprejst.  Vi  erindrer,  for  det  første,  at  han 
var  iført  kød  og  ben  ligesom  andre  mennesker,  og  på  alle  måder 
underkastet  sult,  tørst,  smerte,  træthed,  sygdom  og  død,  lige- 
som enhver  anden,  kun  med  den  forskel,  at  han  var  i  stand  til 
at  tåle  mere  end  noget  andet  menneskeligt  væsen.  For  det  an- 

det,  at  det  samme  legeme  blev  hængt  på  korset  og  gennemboret 
med  nagler,  som  blev  drevet  gennem  hans  hænder  og  fødder,  og 
at  man  stak  et  spyd  i  hans  side,  hvorfra  der  løb  blod  og  vand 
ud.  For  det  tredie,  at  det  samme  legeme  var  fuldkommen  liv- 
løst som  ethvert  andet  lig,  blev  taget  ned,  uden  at  noget  ben 
blev  brudt,  og  omhyggeligt  indsvøbt  i  linned  og  lagt  i  en  grav, 
hvor  det  blev  indtil  den  tredie  dag,  da  kvinderne  og  hans  discip- 
le kom  til  graven  tidligt  om  morgenen  og  fandt  ligklæderne 
ligge  ubenyttet,  og  svededugen,  som  havde  været  om  hans  ho- 
ved, omhyggeligt  foldet  sammen  og  lagt  til  side;  men  legemet, 
som  havde  ligget  der,  var  borte.  Af  alle  disse  omstændigheder 
ser  vi,  at  det  samme  kød  og  de  samme  ben,  som  var  lagt  i  gra- 
ven, virkelig  var  oprejst  fra  de  døde,  var  blevet  levende  igen 
og  havde  kastet  ligklæderne,  som  nu  ikke  længere  behøvedes, 
bort.  Og  Jesus  Kristus  opstod  i  triumf  fra  de  dødes  bolig,  med 
det  samme  legeme,  som  var  blevet  født  af  en  kvinde  og  derefter 
korsfæstet;  men  intet  blod  flød  i  hans  årer,  thi  blodet  var  det 
naturlige  liv,  hvori  dødelighedens  sæd  lå,  og  et  menneske,  som 
var  genoprejst  med  kød  og  blod,  ville  være  forkrænkeligt,  og 
som  følge  deraf  atter  være  underkastet  døden,  hvad  der  ikke 
var  tilfældet  med  vor  Frelser,  skønt  han  havde  kød  og  ben  efter 
sin  opstandelse,  for  da  han  viste  sig  for  sine  disciple  og  disse 
blev  bange,  fordi  de  troede,  at  det  kun  var  en  ånd,  sagde  han 
for  at  rette  deres  misforståelse:  »Føl  på  mig  og  se;  en  ånd  har 
jo  ikke  kød  og  ben,  som  I  ser,  jeg  har.«  Og  da  han  bad  om  noget 
at  spise,  fik  han  et  stykke  af  en  stegt  fisk  og  af  en  honningkage, 
og  han  spiste  det.  Senere  bad  han  Thomas  stikke  sin  finger  i 
naglegabene  i  hans  hænder  og  sin  hånd  i  hans  side,  hvoraf  det 
tydeligt  ses,  at  han  ikke  alene  havde  sit  tidligere  legeme,  men 
også  de  samme  vunder  fandtes  på  det  som  et  vidnesbyrd,  og 
vil  vedblive  at  være  der,  indtil  han  kommer  igen,  når  jøderne 
vil  se  på  ham,  som  de  har  gennemstukket  og  spørge:  »Hvad  er 
disse  sår  i  dine  hænder  og  fødder?« 

O,  I  hårdhjertede,  I  ugudelige  menneskebørn,  jeres  øjne  vil 
meget  snart  se  ham,  som  blev  korsfæstet  for  jeres  synder;  da 
skal  I  erfare,  at  de  dødes  opstandelse  er  en  virkelighed,  at  de 
opstandne  har  legemer,  som  man  kan  røre  ved,  og  at  evigheden 
ikke  er  et  skyggeland  eller  en  fantasiverden,  som  nogle  mener. 

Blandt  de  ting,  som  Jesus  foretog  sig  efter  sin  opstandelse, 
ser  vi  ham  i  den  beskedne  beskæftigelse  at  stege  fisk,  og  han 
bad  sine  disciple  komme  og  spise  med  (Joh.  21:1 — 13).  O,  hvil- 
ken fordringsløshed,  hvilken  kærlighed,  hvilken  nedladenhed! 
Undrer  jer,  o  himle!  Vær  forbavset,  o  jord!  Se  Forløseren  iklædt 
udødelighed,  og  dog  siddende  ved  en  kulild  under  åben  himmel 
med  sine  brødre,  ydmygt  deltagende  i  et  måltid  fisk,  som  han 
havde  tilberedt  med  sine  egne  hænder!  O,  I  store  og  ædle  på 

jorden,  som  svælger  i  luksus  og  overdådighed!  O,  I  præster, 
som  er  belæsset  med  ære,  titler,  rang,  rigdom  og  denne  verdens 
glans,  her  er  noget  for  jer  at  lære,  som  burde  få  jer  til  at  rødme. 
Kald  jer  derfor  ikke  mere  for  de  sagtmodige  og  kærlige  Jesu 
disciple! 

Men  vi  må  vende  tilbage  til  opstandelsen.  Da  vi  nu  uimod- 
sigeligt har  bevist,  at  vor  Frelser  opstod  fra  de  døde  med  det 
samme  legeme,  som  hang  på  korset,  og  som  bestod  af  både  kød 
og  ben,  og  at  han  spiste  og  drak  med  sine  disciple,  er  beskaffen- 
heden af  de  helliges  opstandelse  een  gang  for  alle  afgjort.  Men 
dersom  der  ønskes  flere  beviser,  har  vi  dem  i  Jobs  profeti,  som 
er  citeret  i  et  tidligere  kapitel,  og  hvor  han  siger,  at  hans  For- 
løser skal  stå  på  jorden  i  de  sidste  dage,  og  at  han  (Job)  skulle 
se  ham  i  kødet,  skønt  orme  skulle  fortære  det  legeme,  som  han 
da  havde.  Sikkert  er  det,  at  de  hellige  atter  skal  få  deres  lege- 
mer, hver  del  af  det  på  sin  rette  og  fuldkomne  plads,  og  bestå- 
ende af  kød,  sener  og  hud,  ligesom  vore  nuværende  legemer; 
men  de  bliver  udødelige  og  ikke  mere  underkastet  forkrænke- 
ligheden, og  de  skal  iføres  hvide  klæder  af  fint  linned,  passende 
for  udødelige  væsener.  Med  rette  sagde  apostelen:  »I  himmelen 
har  vi  en  mere  varig  substans«   (ikke  skygge). 

(Fortsættes). 


Kirken  ude  omkring. 

Tidligere  missionspræsident  i  Danmark  Edward  H.  Sorensens  hu- 
stru, søster  Minnie  B.  Sorensen,  er  blevet  indsat  som  medlem  af  Gene- 
ral-Hovedbestyrelsen for  Primary-organisationerne  i  Kirken.  Søsken- 
de i  Danmark  ønsker  søster  Sorensen  hjertelig  til  lykke  med  det  nye, 
ansvarsfulde  kald! 


Distriktskonferencerne 

i  efteråret  1953  vil  blive  afholdt  som  følger: 

Esbjerg  26.,    27.    og    28.    september 

Aarhus    3.,  4.  og  5.  oktober 

København    10.,    11.   og   12.   oktober 

Odense    17.,    18.   og   19.   oktober 

Aalborg       24.,  25.  og  26.  oktober 

Se  det  udførlige  program  i  september  nummeret! 
Ved  konferencerne  vil  den  tidligere  omtalte  optagelse  af  det  forene- 
de skandinaviske  kors  sang  i  Salt  Lake  City  blive  spillet. 

Ydmyghed 


Ydmygheden  er  en  kostelig  gave  til  mennesket  og  er  en  velsignelse 
til  dem,  der  har  et  ønske  om  at  have  den.  Kun  de  meget  ufølsomme 
og  selvglade  er  tilfredse  med  deres  forhold  til  Gud  og  deres  næste. 

Der  er  mange,  der  mener,  de  har  en  løsning  på  forholdet,  men  de 
ønsker  altid  at  begynde  med  andre  end  sig  selv.  Vor  tilbøjelighed 
til  at  se  andre  menneskers  fejl  og  vende  det  døve  øre  til  vore  egne, 
skyldes  ikke,  at  vi  ikke  elsker  vor  næste,  men  den  skyldes  vor  stolt- 
hed, ærgerrighed  og  selvretfærdighedstrang.  Det  er  desværre  de  flestes 
natur. 

Jesu  Kristi  Kirke  er  et  levende  og  uomstødeligt  bevis  på,  at  men- 
nesket kan  forandre  sig,  når  det  lærer  at  tage  et  overblik  over  sig 
selv. 

Mange  af  os  ved  meget  godt,  hvordan  og  på  hvilke  punkter  andre 
mennesker  trænger  til  at  blive  anderledes.  Men  hemmeligheden  bag 
vort  forhold  til  hinanden,  og  til  opbygning  af  kærligheden  til  vor 
næste,  ligger  i,  at  vi  begynder  at  analysere  os  selv  og  bringer  det,  der 
er  forkert,  i  orden. 

Men  hvor  skal  vi  begynde?  —  Vi  skal  bare  begynde  med  at  være 
ærlige  ■ —  helt  igennem  ærlige  —  overfor  os  selv. 

Vor  Kirke  har  så  mange  dejlige  salmer  og  sange,  som  er  så  fyldt 
med  visdom,  at  vi  ikke  bare  skal  synge  dem,  men  læse  dem,  når  vi 
har  brug  ifor  et  godt  råd;  prøv  at  læse  sang  nr.  14  i  søndagsskole- 
sangbogen: »God  og  venlig  altid  vær,  sanddru  og  tro«,  o.  s.  v.  Taler 
den  ikke  med  al  tydelighed  til  de  ædleste  følelser  hos  os,  med  ord, 
som  vi  alle  har  brug  for? 

Lad  os  gå  et  skridt  videre  og  slå  op  på  Lukas  12.  kapitel  fra  49. 
vers.  Derved  kommer  jeg  til  at  strejfe  tanken  om  det  menneske,  jeg 
ikke  kan  fordrage,  - —  er  det  altsammen  hans  fejl?  Måske  har  jeg  10 
pet.  af  fejlen,  så  vil  det  være  lettere  for  mig  at  indrømme  de  10  pet., 
end  det  er  for  ham  at  bringe  de  90  pet.  i  orden,  —  så  hvorfor  ikke  be- 
gynde med  det? 

En  ærlig  undskyldning  gør  altid  sin  virkning,  lige  meget  hvor  vi  er, 
i  Kirken,  i  privatlivet  eller  på  arbejdspladsen. 

Er  vi  beherskede  af  vore  egne  selviske  tanker  og  ønsker,  eller  er 
vi  fri  til  at  gøre  det,  vi  ved  er  rigtigt? 

Absolut  renhed  angår  såvel  tanke  som  handling.  Det  er  en  vanske- 
lig prøve  at  komme  igennem,  men  vi  kan  bestå  denne  prøve,  og  vi 
skal  bestå  den.  Det  kan  ingen  af  os  være  i  tvivl  om,  når  vi  læser  sang 
nr.  9:  »Gør  hvad  er  ret,  lad  så  følgerne  komme«. 

Vi  taler  så  meget  om  kærlighed,  —  sand  kærlighed  vil  sige  at  gøre 
noget  for  andre  end  os  selv;  for  at  kunne  det,  må  vi  finde  svaret  på 
ærgerrighed  og  misundelse  i  os  selv.  —  Det  skal  der  et  mirakel  til. 
Men  miraklet  er  sket,  når  vi  begynder  at  lytte  dobbelt  så  meget,  som 

vi  taler.  Det  skulle  være  det  normale  for  et  menneske,  eftersom  vi  er 
blevet  udstyret  med  to  øren  og  kun  een  mund. 

Når  vi  begynder  at  bringe  de  ting  i  orden,  vi  kan,  frigøres  der  en 
ny  kraft  i  os,  som  skærer  lige  ned  gennem  al  den  stolthed,  det  begær 
og  den  bitterhed,  der  behersker  så  meget  i  vor  tilværelse.  Når  man 
gør  et  ærligt  forsøg,  så  begynder  der  noget  helt  nyt  for  en.  Man  bliver 
eet  med  andre,  og  man  skaber  enhed.  Mennesker  og  forhold  bliver 
nye  omkring  en.  En  kraft  er  sat  ind,  som  er  med  til  at  genopbygge 
og  videreføre  Guds  sande  Kirke  på  jorden  i  de  sidste  dage. 

Og  tidspunktet  til  at  begynde  er  —  nu. 

Emilé  Hoffmann  Larsen,  København. 


KIRKENS  LITTERATUR 

Søger    Lærdom    ved    Læsning   og   ved   Tro 


Mormons    Bog      

Lære   og  Pagter   

Den    kostelige    Perle    

Bibel-Citater      

Trosartiklerne,  stift  bind  

Trosartiklerne,   blødt   bind    

Hvem   er  mormonerne?      

Sandheden    om    mormonerne    

Søndagsskole-isangbog      

Veien  til  fullkommenhet  (norsk)    

Jubilæumsskrift    (100   år)      

Skandinaviens   Stjerne    (1    år)    i   Danmark 

i  udlandet 

Hvad   er   Mormonismen?    kr. 

Anderson    plan    (dansk)    

Anderson   Plan    (engelsk)      

En  Gud  som  taler  

Stråler   af  levende  lys    

Billede  af  templer  » 

Under  the  Midnight  Sun,  by  Erastus   Snow  

Genealogiske  skemaer  diverse,  pr.   stk 

Kvindelig  hjælpeforenings  lektiehefter     

Ved  bestilling  bedes  betaling  venligst  indsendt  samtidig  til 
CHUBCH  OF  JESUS  CHRIST  OF  LATTER-DAY  SAINTS,  Prior- 
vej 12,  København  F.,  Postgirokonto  nr.  333.38.  Husk  på  talonen 
at  anføre,  hvad  pengene  skal  benyttes  til. 

fKredsfærernes  budskab. 

Syndsforladelse. 

At  omvendelse  og  dåb  bevirker  syndernes  forladelse,  læser  vi  klart 
og  tydeligt  i  Ap.  Gem.  2:38,  hvor  Peter  taler  til  jøderne  på  pinsefe- 
stens dag,  og  i  Mark.  1 :4— 5,  hvor  Johannes  råber  omvendelse  og  dåb 
til  folkeskarerne.  —  Se  også  Ap.  Gern.  22:16,  hvor  det  anføres:  »Stå 
op,  og  lad  dine  synder  aftvætte «. 

Læren  om  syndsforladelse  ved  dåb  affødte  den  misforståelse,  at 
det  gjaldt  om  at  udskyde  sin  dåb  så  længe  som  muligt,  for  at  have 
så  få  synder  som  muligt  ved  dødens  indtræden,  men  det  er  selvfølge- 
ligt ganske  forkert,  sådan  kan  vi  rkke  narre  en  alvidende  Gud. 

Også  efter  at  man  er  blevet  døbt,  vil  ethvert  menneske  begå  fejl 
og  synder.  —  »Ingen  er  retfærdig,,  nej  ikke  een«.  (Rom.  3:10).  Se 
også  1.  Joh.  1 :8 — 10,  her  omtales  tilgivelse  på  betingelse  af  erkendelse 
og  bekendelse,  og  den  naturlige  følge  heraf  er  selvfølgelig,  at  man 
prøver  at  forbedre  sig,  når  man  har  erkendt,  at  man  har  fejlet. 

For  alle  synder,  man  begår  efter  at  være  blevet  døbt,  er  der  tilgi- 
velse på  betingelse  af,  at  man  omvender  sig  og  afstår  fra  at  gøre  det, 
som  er  forkert,  men  en  sådan  omvendelse  skal  være  effektiv.  I  Lære 
og  Pagter  læser  vi  i  afsnit  1 :31 — 33 :  »Thi  jeg,  Herren,  kan  ikke  se  på 
synd  med  den  ringeste  eftergivenhed.  Dog  skal  den,  som  omvender 
sig,  tilgives,  men  den,  som  ikke  omvender  sig,  ham  skal  endog  fra- 
tages det  lys,  som  han  har  modtaget,  thi  min  ånd  skal  ikke  for  evigt 
trættes  med  menneskene,  siger  Hærskarernes  Herre.« 

En  betingelse  for,  at  vi  får  tilgivelse,  er,  at  vi  selv  tilgiver  dem, 
som  vi  synes  fejler  mod  os. 

»Derfor  siger  jeg  jer,  at  I  skal  tilgive  hinanden,  thi  den,  som  ikke 
tilgiver  sin  broder  hans  synder,  står  fordømt  for  Herren,  thi  på  ham 
hviler  en  støre  synd.  Jeg,  Herren,  tilgiver,  hvem  jeg  vil,  men  af  jer 
forlanges  det,  at  I  tilgiver  alle  mennes'ker.«  (Lære  og  Pagter  64:7 — 10). 

I  »Fader  vor«  beder  vi:  Forlad  os  vor  skyld,  som  vi  også  forlader 
vore  skyldnere.  (Mark.  6:12).  Læs  også  vers  15,  hvor  det  understre- 
ges: »Thi  forlader  I  ikke  menneskene  deres  overtrædelser,  vil  jeres 
Fader  heller  ikke  tilgive  jeres  overtrædelser.« 

I  vort  samvær  og  samarbejde  med  andre  mennesker  har  vi  ofte 
brug  for  at  kunne  tilgive,  og  det  kan  ofte  være  svært;  det  er  store 
krav,  der  stilles  til  os  i  det  ovenfor  citerede  og  ligeledes  i  Jesu  ord, 
som  er  anført  i  Matt.  5:43,44,  om  at  vi  skal  elske  vore  fjender  og  bede 
for  dem,  som  forfølger  os;  men  lad  os  huske,  at  vi  må  tilgive  for  at 
få  tilgivelse,  og  bede  Gud  om  s'tyrke  til  at  kunne  mestre  denne  kunst. 

Ejnar  Nielsen. 

|     Bemærk!  Manuskripter  til  næste  nummer  af  »Stjernen«  skal  ind-     f 
I  sendes  inden  den  5.  ds.  I 

Nyt  fra  hjælpeorganisationerne 


Kvindelig  hjælpeforening. 

Kredslærerindernes   budskab    er   for   oktober   måned: 

»Brug  derfor  ikke  penge  til  det,  som  ikke  er  af  nogen  værdi,  brug 
heller  ikke  jeres  arbejdskraft  på  det,  der  ikke  kan  tilfredsstille  jer.« 
(2  Nephi  9:51).  Formål:  at  opmuntre  søstrene  til  at  søge  efter  livets 
sande  værdier. 

Hver  enkelt  af  os  er  ansvarlig  for  den  rette  og  kloge  anvendelse 
af  vor  tid  og  vore  midler,  medens  vi  er  her  på  jorden.  Der  vil  blive 
kaldt  på  os  alle  til  at  give  en  redegørelse  for  os  selv  for  at  afgøre, 
hvorvidt  vi  har  været  lydige  og  dygtige  tjenere  eller  ej.  Denne  rede- 
gørelse eller  beretning  er  under  forberedelse  hver  dag  i  vort  liv. 

En  sætning,  der  sommetider  bruges  af  de  handlende  ved  averte- 
ringen af  deres  varer,  lyder  således:  »Vi  giver  Dem  det  meste  for  De- 
res penge.«  Et  rimeligt  spørgsmål  for  os  at  stille  os  selv  er:  »Får  jeg 
det  meste  ud  af  mine  penge?  Får  jeg  fuld  valuta  og  varig  tilfredsstil- 
lelse for  de  anstrengelser  og  bestræbelser,  jeg  lægger  for  dagen?« 
Disse  spørgsmål  skulle  være  af  stor  og  dyb  interesse  for  os  som  sid- 
ste dages  hellige,  thi  det  er  afgjort,  at  det,  vi  gør  med  vore  penge,  vor 
tid  og  vor  energi  bestemmer  det  mål,  vi  vil  opnå. 

Sætter  jeg  kun  min  hu  til  at  opnå  materielle  besiddelser?  Arbejder 
jeg  for  det,  der  foregår  i  livet?  Eller  arbejder  jeg  for  de  uforgængelige 
skatte,  som  jeg  kan  tage  med  mig  ind  i  evigheden?  I  denne  pengegale 
verden  ser  det  ud  til,  at  mange  menneskers  største  ærgerrighed  er 
at  tilegne  sig  de  verdslige  goder,  men  Herren  belærte  os  tydeligt  så- 
ledes: »Men  søg  først  Guds  rige  og  hans  retfærdighed.«   (Matt.  6:33). 

Et  gammelt  fransk  ordsprog  siger:  »penge  er  en  god  tjener,  men 
en  dårlig  herre.«  Penge  kan  både  opbygge  og  ødelægge,  alt  efter  den 
brug  man  gør  af  dem.  Hvis  det  at  søge  Guds  rige  er  vor  første  og 
største  interesse,  så  'kan  penge  afgjort  hjælpe  os  med  at  opnå  disse 
ædle  mål.  Måske  burde  nogle  af  vore  anstrengelser  dirigeres  ad  andre 
baner.  Dersom  vi  ikke  omhyggeligt  undersøger  vort  daglige  program, 
vil  vi  spilde  tid  og  penge  på  værdiløse  ting  eller  på  verdslige  fornøj- 
elser, som  svækker  og  afkræfter  legeme  og  karakter. 

På  hvad  kan  vi  da  med  klogskab  bruge  vore  penge  og  vore  evner? 
Hvilket  arbejde  og  hvilken  gerning  vil  tilfredsstille  os?  Endeløs  glæ- 
de og  dyb  tilfredsstillelse  bliver  resultatet  af  sådanne  bestræbelser 
som  klog  opdragelse  af  en  familie,  udvikling  af  skabende  talenter  i 
Herrens  tjeneste,  missionærvirksomhed,  tempel-  og  genealogisk  ar- 
bejde, venlige  handlinger  overfor  naboer  og  venner  og  alle  former 
for  deltagelse  i  Kirkens  virksomhed  og  studium  af  evangeliets  prin- 
cipper. 

Opbygning  af  karakteren. 

Vi  opbygger  vor  karakter  dag  for  dag.  Hver  tanke  og  hver  hand- 
ling hjælper  med  til  at  danne  vor  karakter.  Vi  kan  ikke  opbygge  en 
god  karakter,  hvis  vi  kun  har  dårlige  tanker,  kritik,  uhæderlighed 
og  vantro.  Heller  ikke  kommer  en  dårlig  karakter  gennem  en  ret- 
skaffen levevis  eller  ved  at  vise  lydighed,  tilgivelse,  barmhjertighed, 
kærlighed,  dyd  og  mange  andre  egenskaber.  Disse  er  nogle  af  de  vig- 
tige ting,  der  skal  overholdes  for  at  hjælpe  med  til  at  danne  en  god 
og  sund  karakter. 

Hvert  menneske  danner  sin  egen  karakter.  Ingen  andre  kan  op- 
bygge den  for  ham.  Hvert  menneske  må  selv  søge  sig  det  bedste  ma- 
teriale, så  han  kan  opbygge  en  karakter,  der  kan  være  en  ære  for 
ham  selv,  hans  familie  og  hans  land. 

Allerførst  må  vi  have  gode,  rene  tanker,  og  derefter  vil  gode  hand- 
linger være  sikre  på  at  følge  efter.  Hvis  vi  udfører  en  uvenlig  hand- 
ling eller  kommer  med  bitter,  ironisk  kritik  af  vor  broder,  var  det 
ord  eller  handling  først  en  tanke.  Da  var  det  tiden,  at  den  skulle  have 
været  undertrykt  og  aldrig  have  fået  lov  til  at  vokse. 

Kritik  er  en  lav  ting.  Den  har  en  bitter  brod  og  kan  bringe  sorg 
og  smerte  til  mange  mennesker.  Som  en  almindelig  regel  kan  man 
sige,  at  de,  som  kritiserer  uretfærdigt,  har  et  egenkærligt,  misunde- 
ligt motiv  til  at  gøre  dette.  Ofte  er  de  ikke  klare  over,  at  de  skader  sig 
selv  lige  så  meget  som  dem,  de  kritiserer. 

Det  ligger  i  enhvers  magt  at  mildne  vredens,  misundelsens  eller 
kritikkens  ord,  før  det  udtales.  En  klog  mand  sagde  engang,  at  en 
stor  del  af  elendigheden  og  smerten  i  verden  ville  kunne  undgås, 
hvis  enhver  ville  tælle  til  ti,  før  han  siger  et  uvenligt  ord.  Hvis  vi 
blot  ville  tage  et  øjeblik  til  at  overveje  det,  ville  vi  tøve  med  at  sige 
det  ord,  som  vi  måske  ville  have  sagt  i  hastværk. 

Der  findes  mange  kloge  og  verdslige  råd  i  den  største  af  alle  bø- 
ger, Bibelen,  men  det  ville  især  være  godt  for  os  ofte  at  læse  det  tre- 
die  kapitel  i  Jakobs  Brev. 

Også  i  34.  kapitel  14.  vers  af  Salmernes  Bog  hedder  det:  Så  va'r  din 
tunge  for  ondt,  dine  læber  fra  at  tale  svig. 

Og  i  Ordsprogenes  Bog  21.  kapitel  23.  vers  er  disse  ord  tydelige: 
Den,  der  vogter  sin  mund  og  sin  tunge,  vogter  sit  liv  for  trængsler. 

Der  er  så  meget  godt  i  denne  vidunderlige  verden,  som  Herren  har 
givet  os,  der  burde  ikke  være  nogen  plads  i  nogen  sidste  dages  helligs 
hjerte  til  noget  smudsigt  eller  grimt.  Lad  os  prøve  at  optage  alt  det 
gode  og  vidunderlige,  vi  kan,  og  opbygge  en  karakter  af  ægte  værdi, 
så  vi  kan  blive  en  ære  for  vor  familie,  vor  kirke  og  vort  samfund. 

Kvindelig    hjælpeforenings    hovedbestyrelse. 

Primary. 

Det  er  let  nok  at  være  venlig, 
når  alting  går  som  en  leg, 
men  den,  som  kan  smile, 
når  alting  går  galt, 
han  er  værdifuld  for  dig. 

For  hjertets  prøve  er  modgang, 

den  kommer  til  en  og  hver; 

det  smil,  som  er  værdigt 

til  jordens  pris, 

er  det  smil,  man  i  tårer  ser. 

Vi  tror  på,  at  vi  altid  bør  prøve  på  at  holde  mundvigene  vendt  opad. 
Det  er  ikke  altid  let,  men  det  hjælper  meget  at  forsøge.  Munterhed 
siges  at  hjælpe  på  fordøjelsen  og  også  at  fremme  et  godt  helbred,  og 
af  den  grund  betaler  det  sig  at  være  munter.  Digteren  siger: 

»Det  er  den  sang,  vi  synger,  og  det  smil,  vi  har, 
som  altid  gør  solskinnet  åbenbar.« 

Den  slags  solskin  afhænger  ikke  af  vejret,  men  af  os  selv.  Vi  som 
Primary-medhjælpere  kan  frembringe  alt  det  solskin,  vi  ønsker, 
fordi  vi  arbejder  med  børn,  og  når  man  underviser  børn,  kan  man 
ikke  lade  væe  med  at  blive  lykkelige  selv,  for  børn  er  naturlige  sol- 
skins-frembringere. Naturligvis  har  vi  vore  problemer  med  dem,  men 
den  glæde,  vi  får  ved  at  hjælpe  dem  og  give  noget  til  andre  for  at 
gøre  dem  lykkelige,  er  langt  større  end  det,  vi  giver.  For  at  blive  en, 
der  bringer  solskin,  må  man  gøre  fire  ting:  1)  have  glade  og  venlige 
tanker,  2)  se  glad  og  venlig  ud,  3)  tale  glad  og  venligt,  4)  handle  så- 
ledes, at  vi  gør  andre  glade.  Hvis  vi  kan  gøre  disse  fire  ting,  vil  vi 
blive  de  mest  elskede  personer  i  grenen.  Vis  børnene  kærlighed,  giv 
dem  gode  lektier,  og  I  vil  få  den  bedste  Primary  i  missionen. 

Primary  hovedbestyrelse. 


U  ngdomsf  oren  i  ngen. 

Vi  benytter  denne  lejlighed  til  at  sige  tak  til  alle  de<m,  der  arbejder 
i  G.U.F.  i  den  danske  mission.  I  udfører  et  stort  arbejde,  og  I  har 
nu  lejlighed  til  at  gøre  et  endnu  større  arbejde.  Vi  ved  alle,  at  vi  for 
øjeblikket  kun  har  få  missionærer,  så  der  nu  er  lejlighed  for  os  som 
G.U.F.-medarbejdere  til  at  hjælpe  med  til  at  udføre  dette  arbejde.  I 
vore  ungdomsforeninger  er  der  mange  af  dem,  der  kommer,  som  ikke 
er  medlemmer  af  Kirken.  Hvis  vi  har  gjort  vor  del  og  har  forberedt 
lektierne  og  programmerne  tidligt  nok  i  fovejen,  vil  vi  have  hjulpet 
dem  til  at  lære  mere  om  evangeliet.  Det  vil  også  være  en  god  idé  at 

byde  alle  dem,  der  kommer  til  møderne,  velkommen  og  få  dem  til 
at  føle  sig  hjemme.  En  af  vore  lamanitiske  brødre  begyndte  engang 
sit  vidnesbyrd  med  at  sige:  »Er  I  nogensinde  kommet  ind  i  et  hjem 
og  straks  følt,  at  I  hørte  til  dér?«  Og  det  er  sådan,  alle  burde  føle, 
når  de  kommer  til  vore  møder,  at  de  hører  til  dér.  Og  de  kan  få  den 
følelse,  hvis  vi  vil  gøre  vort  til  det. 

Arbejd  sammen  som  en  enhed;  G.U.F. -præsidenter,  arbejd  sammen 
med  jeres  rådgivere,  sekretærer  og  lærere,  kom  from  med  alle  proble- 
mer til  dem,  og  lad  dem  få  noget  af  ansvaret  med  at  klare  dem.  Forbe- 
red lektierne  i  forvejen,  og  benyt  alle  de  hjælpemidler,  vi  så  ved  Stæv- 
net. Og  I  er  altid  velkommen  til  at  skrive  til  os,  og  vi  vil  gøre  vort 
bedste  for  at  hjælpe  jer  på  alle  måder. 

»Jeg  hjælper  dig,  og  du  hjælper  mig, 
se,  hvilken  hjælpsom  verden  på  vej.« 

Ungdomsforeningens  hovedbestyrelse. 

Genealogisk  forening. 

Genealogisk  forenings  opgaver  er:  1)  At  fremme  søskendes  interesse 
for  at  søge  deres  slægt,  2)  at  hjælpe  dem  tilrette  med  alle  spørgsmål 
som  måtte  opstå  i  forbindelse  hermed. 

Derfor  beder  vi  søskende  om  ikke  at  forsømme  denne  pligt  og 
komme  til  de  genealogiske  foreninger,  når  de  trænger  til  vejledning. 

Noget,  som  har  været  til  bekymring  for  mange  søskende,  hvis  for- 
fædre kom  fra  Sverige,  var  dette,  at  vi  ikke  kunne  forvente  valutatilde- 
ling  til  udførelse  af  genealogisk  arbejde.  —  Nu  er  forholdene  imidler- 
tid blevet  noget  bedre,  så  vi  kan  forvente  tildeling  af  ikke  altfor  store 
beløb.  —  Til  underretning  for  søskende  kan  vi  meddele,  at  vi  fra 
svensk  side  har  modtaget  nogle  tryksager  angående  genealogi  derovre. 
Det  fremgår  deraf,  at  prisen  i  Sverige  er  noget  højere  end  her.  At 
arbejde  til  en  fast  pris  pr.  navn  kender  de  ikke,  og  det  anslås  i  denne 
tryksag,  at  prisen  for  udforskning  af  en  familiegruppe  (skema)  vil 
være  15  til  20  svenske  kroner  (20  a  25  danske  kroner). 

En  undersøgelse  af  de  første  4  slægtsled  anslås  at  ville  koste  250 
til  400  svenske  kroner. 

Betalingen  er  hel  eller  delvis  forud,  idet  arbejdet  ikke  påbegyndes, 
før  der  er  indbetalt  en  første-rate  og  truffet  aftale  om  betaling  af  re- 
sten. —  Der  kan  som  her  fastsættes  et  beløb,  der  ikke  må  overskrides. 
—  De  søskende,  som  har  interesse  i  dette,  beder  vi  oim  at  henvende 
sig  til  os  med  alle  de  oplysninger,  som  det  er  muligt  at  fremskaffe, 
samt  straks  at  begynde  at  samle  de  fornødne  midler,  f.  eks.  gennem 
genealogisk  forenings  opsparingssystem. 

Nu,  da  vi  atter  har  de  lange  aftener,  er  der  god  lejlighed  til  at  tage 
det  genealogiske  arbejde  op  —  lad  os  ikke  forsømme  denne  vor  pligt. 

Genealogisk  forenings   hov e db e styrelse. 

Søndagsskolen. 

Vi  har  hørt  fra  flere  af  søndagsskolerne  i  missionen,  og  vi  er  glade 
for  at  høre  om  den  fremgang,  som  I  alle  har.  Og  vi  ved,  at  vi  ikke 
kan  have  fremgang,  med  mindre  vi  selv  arbejder  og  hjælper  tingene 
til  at  gå  fremad! 

Vi  som  lærere,  lærerinder  og  medhjælpere  i  søndagsskolen  her  i 
Danmark  har  en  vidunderlig  lejlighed  til  at  hjælpe  Herrens  værk 
fremad.  Der  er  mange  folk,  som  kommer  til  møde  søndag  formiddag 
og  aldrig  til  de  andre  møder.  Så  har  vi  en  stor  chance  for  at  lære 
dem  Jesu  Kristi  evangelium  og  være  gode  missionærer  og  et  godt 
eksempel  for  dem. 

Hver  søndag  formiddag  bør  vi  som  søndagsskole-medarbejdere  hilse 
på  alle  dem,  der  kommer  til  Kirken.  Byd  dem  velkommen  til  vor  søn- 
dagsskole og  hjælp  dem  til  at  føle  sig  hjemme. 

Vi  har  i  den  danske  mission  lærere  og  lærerinder,  som  gennem- 
læser hele  deres  lektiehefte  fra  først  til  sidst,  så  snart  de  får  heftet. 
Ved  at  gøre  dette  ikan  de  se,  hvorledes  lektierne  er  frem  i  tiden,  og 
de  kan  samle  billeder  og  andet  materiale,  som  de  har  brug  for.  Lad  os 
ikke  vente  til  søndag  morgen  med  at  studere  vore  lektier.  Forbered 
dem  i  forvejen.  Lad  os  gøre  vore  lektier  til  de  bedste  i  missionen. 

Søndagsskolens    hovedbestyrelse. 


Personlige  nyheder  fra  nær  og  fjern. 


Bemærk:  Søskende,  som  kommer  til  kundskab  om  personlige 
nyheder,  som  f.  eks.  runde  fødselsdage  (fra  60  år),  bryllupper, 
sølvbryllupper,  guldbryllupper  o.  s.  v.,  bedes  venligst  meddele 
det  direkte  til  »Stjerncn«s  redaktion,  Priorvej  12,  København 
F.,  snarest  muligt  og  i  hvert  fald  inden  den  5.  i  måneden  før 
begivenheden  indtræffer,  således  at  meddelelsen  kan  komme  i 
bladet  i  rette  tid. 


Fødselsdage: 

Randers:  Den  7.  oktober  fylder  søster  Sine  Dorthea  Frandsen  70 
år.  Hjertelig  til  lykke! 

Esbjerg:  Den  12.  oktober  fylder  søster  Ane  Pedersen  70  år.  Hjerte- 
lig til  lykke! 

Aalborg:  Den  12.  oktober  fylder  broder  Christian  Herman  Tran- 
holm 65  år.  Hjertelig  til  lykke! 

København:  Den  29.  oktober  fylder  søster  Ane  Olsen,  Virum,  80 
år.  Hjertelig  til  lykke! 

Aarhus:  Den  29.  oktober  fylder  søster  Marie  Haun  65  år.  Hjerte- 
lig til  lykke! 

Bryllup  i  U.  S.  A.:  Tidligere  missionær  i  den  danske  mission,  Jarvis 
Anderson,  blev  den  26.  august  i  Idaho  Falls  Templet  viet  til  Venetta 
Buttars.  Stjernen  ønsker  hjertelig  til  lykke! 

Bryllup  i  U.  S.  A.:  Tidligere  missionær  i  den  danske  mission,  Milton 
H.  Larsen,  viedes  den  27.  august  i  Salt  Lake  Templet  til  Lois  Wilkey. 
Hjertelig  til  lykke! 


Fra  missionsmarken 


Amager  gren:  Søndag  den  23.  august  er  ældste  B.  Grant  Gud- 
mundson  på  grund  af  hjemrejse  blevet  afløst  som  grensforstander  for 
Amager  gren,  og  i  stedet  er  broder  Villy  Sørensen  blevet  indsat. 

Randers:  Arbejdet  med  kirkebygningen  i  Banders  er  nu  skredet 
stærkt  frem,  og  vi  bringer  hermed  et  billede,  der  viser  kirkebygningen, 
som  den  tog  sig  ud  i  slutningen  af  august  måned. 


Randers  kirkebygning  fotograferet  i  slutningen  af  august  måned  1953. 

Aalborg  Primary  arbejder. 

Igennem  længere  tid  har  der  i  Aalborg  gren  været  stor  tilslutning 
til  Primary,  således  at  det  har  været  nødvendigt  at  oprette  forskellige 
steder,  hvor  børnene  kunne  mødes,  og  der  findes  i  dag  afdelinger  i 

Nr.  Uttrup  og  Vejgaard  foruden  i  Aalborg.  Præsidentinder  er:  I  Aal- 
borg søster  Gerda  Nielsen,  i  Vejgaard  søster  Margit  Pedersen  og  i  Nr. 
Uttrup  søster  Anna  Sørensen. 

Den  8.  august  afholdt  Vejgaard  Primary  en  vellykket  fest  til  fordel 
for  arbejdet.  Aftenen  var  under  søster  Pedersens  ledelse,  og  det  var 
dejligt  at  se,  hvor  hårdt  Kirkens  funktionærer  arbejder  for  at  fremme 
Herrens  sag,  og  hvor  villige  børnene  er  til  at  deltage  på  program- 
merne. 

Vejgaard  Primary  har  en  stor  tilslutning;  der  er  ca.  40  børn  til  hvert 
møde.  Nr.  Uttrup  har  også  god  tilslutning,  ca.  25 — 30  hver  gang. 

Aalborg  Primary  holdt  den  1.  september  åbningsfest,  hvor  der  ser- 
veredes kager  m.  m.  til  de  tilstedeværende.  Der  var  mødt  ca.  25  børn. 

Vi  kan  ikke  andet  end  give  de  forskellige,  som  arbejder  i  Primary 
i  Aalborg  gren,  en  ta'k  for  deres  store  arbejde  og  energi  for  at  fremme 
Herrens  sag.  Fortsæt,  som  I  er  begyndt,  og  I  vil  se  store  frugter  og 
velsignelse  i  jeres  arbejde.  Må  Gud  velsigne  jer  i  det  arbejde,  som 
påhviler  jer.  C.  H.  B. 


Odense:  Lørdag  den  5.  september  havde  Odense  gren  arrangeret 
en  fest.  for  medlemmer  over  50  år.  Man  mødtes  om  eftermiddagen  i 
kirken  i  St.  Graabrødrestræde  og  gik  derfra  til  en  af  byens  biografer, 
hvor  den  forfilm,  der  beretter  om  vor  kirke,  blev  vist.  Efter  biograf- 
turen gik   man  til   den  nye  kirkebygning  i  Lahnsgade,  og  dér  havde 


Fest  for  de  ældre  i  Odense. 

Kvindelig  hjælpeforening  sørget  for  det  kulinariske,  og  et  meget  smukt 
bord  var  pyntet  i  den  store  festlige  G.  U.  F.  sal.  Der  blev  serveret  flæ- 
skesteg med  rødkål  og  derefter  frugtsalat.  Så  var  der  fornøjeligt  sam- 
vær og  forskellig  form  for  underholdning,  og  deltagernes  glæde  over 
det  altsammen  var  synlig,  og  også  missionspræsidentparret  havde  glæ- 
det alle  ved  at  komme  tilstede  og  deltage  i  festen.  L.  C. 


Ved  et  meget  smukt  forprogram  hædrede  Odense  G.  U.  F.  onsdag 
den  9.  september  fire  MIA  MAIDS  og  deres  leder  for  at  have  opnået 
ærestitlen  MIA  JOY,  og  G.  U.  F.'s  præsident  overrakte  hver  af  dem 
deres  certifikat  og  nålen,  der  hører  til  denne  opnåelse.  L.  C. 


MIA  MAIDS  i  Odense  opnår  ærestitlen  MIA  JOY 


Bemærk:  Oplysningerne  om  dåb,  velsignelser,  ordinationer,  emi- 
grationer, udelukkelser  og  dødsfald  er  taget  fra  de  officielle 
attester,  som  missionskontoret  modtager  fra  grenene,  og  medde- 
lelser om  eventuelle  fejl  eller  manglende  data  bedes  derfor  rettet 
til  den  pågældende  grensforstander. 


Rettelse:  I  sidste  nummer  af  »Stjernen«  anførte  vi,  at  Alfred  Jensen, 
Skive,  den  12.  juli  blev  ordineret  til  ældste.  Dette  beror  på  en  beklage- 
lig fejltagelse,  broder  Jensen  blev  ikke  ordineret  til  ældste,  men  til 
præst. 

DÅB 


AALBORG: 

29.     maj: 

Martha  Marie  Sørensen  Poul- 
sen, døbt  af  ældste  Clifford  J. 
Kindred,  håndspålæggelse  af 
samme. 

18.   juli: 

Lars  Erik  Hagon  Uttrup,  døbt 
af  Marinus  Madsen,  håndspålæg- 
gelse af  ældste  Clifford  J.  Kind- 
red. 

Jens  Birger  Madsen,  døbt  af 
Marinus  Madsen,  håndspålæggel- 
se  af   ældste   Clifford   J.   Kindred. 

Eli  Thorlak  Hansen,  døbt  af 
ældste  Clifford  J.  Kindred,  hånds- 
pålæggelse  af  samme. 

Laura  Rigmor  Hansen,  døbt  af 
ældste  Clifford  J.  Kindred,  hånds- 
pålæggelse af  samme. 

Vi  ønsker  de  nye  søskende  hjerte] 
ken! 


2  3.     juli: 

Albert        Johannes       Andersen, 

døbt  af  ældste  Clifford  J.  Kind- 
red,   håndspålæggelse    af    samme. 

Betty  Andersen,  døbt  af  æld- 
ste Clifford  J.  Kindred,  hånds- 
pålæggelse   af    samme. 

KØBENHAVN: 

2  .     august: 

Aase     Berit     Steen     Andersen, 

døbt  af  ældste  William  S.  Ray, 
håndspålæggelse  af  Paul  Jakob- 
sen. 


HORSENS: 

22.     august: 

Lizzie  Ellinor  Leed,   døbt   af  Ri- 
chard   A.    Hansen,   håndspålæggel- 
se   af    ældste    Larry   D.    Slaughter. 
is  til  lvkke  os  velkommen  i  Kir- 


Velsignelser: 

Herning:  26.  juli:  Thomas  Christian  Hyldgård  og  Karen  Maygård 
Olesen  Hyldgårds  tre  børn,  Inga  Hyldgård,  Birthe  Hyldgård  og  Svend 
Erik  Hyldgård,  alle  velsignet  af  ældste  Creed  L.  Mortensen. 

Amager:  2.  august:  Emil  Lauridsen  og  Jenny  Rosetta  Petersen 
Lauridsens  datter,  E'llis  Rosa  Lauridsen,  velsignet  af  ældste  Ole  C. 
Petersen. 

Odense:  2.  august:  Erik  Herluf  Andersen  og  Edith  Katrine  Ras- 
mussen Andersens  døtre,  Marian  Andersen  og  Ann-Berit  Andersen, 
velsignet  af  henholdsvis  ældste  Marcus  J.  Gregersen  og  ældste  Ben- 
worth   S.   Hansen. 

Aalborg:  18.  juli:  Lars  Søren  Hagon  Uttrup  og  Jenny  Laura  Olsen 
Uttrups  søn,  Chresten  Hagon  Uttrup,  velsignet  af  ældste  Clifford  J. 
Kindred. 

Randers:  25.  august:  Johannes  Jurgen  Larsen  og  Johanna  Ger- 
traud  Sturm-Boden  Larsens  søn,  Carsten  John  Larsen,  velsignet  af 
ældste    Eilmo    Rasmussen. 

Ordinationer: 

København:  2.  april:  Tom  Norup  Nielsen  ordineret  til  lærer  af 
ældste  Val  Gene  Dav. 

19.  juli:  Aage  Thorkild  Stilling  ordineret  til  ældste  af  ældste  Creed 
L.  Mortensen. 

26.  juli:  Olaf  Emilé  Hoffmann  Larsen  ordineret  til  diakon  af  Paul 
Jakobsen. 

Jørgen  Ringheim   ordineret  til   diakon   af  ældste  Ernest  A.  Jensen. 

Julius  Nicolius  Madsen  ordineret  til  diakon  af  ældste  Ernest  A.  Jen- 
sen. 

2.  august:  Poul  Erik  Kristensen  ordineret  til  ældste  af  Helgo  Jensen. 

Amager:  9.  august:  Villy  Sørensen  ordineret  til  ældste  af  missions- 
præsident  Junius  M.  Sorensen. 

Odense:   26.  juli:  Benno  Robert  Jørgensen  ordineret  til  lærer  af  æld- 
ste Benworth  S.  Hansen. 

Bent  Gjennerskov  Jensen  ordineret  til  diakon  af  ældste  Stanley  E. 
Gudmundsen. 

2.  august:  Mads  Christian  Damsted  ordineret  til  lærer  af  ældste 
Marcus  J.  Gregersen. 

16.  august:  Henrik  Eduard  Christoffersen  ordineret  til  lærer  af  æld- 
ste Arden  A.  Vance. 

Hjørring:  2.  august:  Erik  Nielsen  ordineret  til  lærer  af  ældste 
Ted  J.  Mortensen. 

Herning:  26.  juli:  Thomas  Christian  Hyldgård  ordineret  til  dia'kon 
af  ældste  Creed  L.  Mortensen. 

Aalborg:  29.  marts:  Svend  Aage  Reuter  ordineret  til  diakon  af  æld- 
ste Clifford  J.  Kindred. 

28.  juni:  Charles  Jepsen  ordineret  til  diakon  af  ældste  Clifford  J. 
Kindred. 

13.  juli:  Lars  Søren  Hagon  Uttrup  ordineret  til  præst  af  Anton  Fal- 
den. 

15.  juli:  Marinus  Pedersen  Madsen  ordineret  til  ældste  af  ældste 
Clifford  J.  Kindred. 

24.  juli:  Otto  Hagensby  ordineret  til  diakon  af  ældste  Clifford  J. 
Kindred. 

27.  juli:  Dan  Søndergård  Madsen  ordineret  til  lærer  af  Marinus  P. 
Madsen. 

Even  Søndergård  Madsen  ordineret  til  præst  af  Marinus  P.  Madsen. 
Niels  Christian  Iversen  ordineret  til  lærer  af  Anton  Falden. 
31.  august:  Bent  Kalf  Andersen  ordineret  til  lærer  af  Verner  H.  An- 
dersen. 

Emigrationer: 

Aalborg:  Birthe  Wagner  er  den  28.  august  emigreret  til  Salt  Lake 
City,  Utah. 

Aalborg:  Den  5.  august  er  Marinus  Pedersen  Madsen,  Maren  Søn- 
dergård Madsen,  Even  Søndergård  Madsen,  Dan  Søndergård  Madsen 
og  Jens  Birger  Madsen  emigreret  til  Provo,  Utah. 

Missionærankomster: 

Den  8.  september  ankom  ældste  William  James  Murri  fra  Poeatello, 
Idaho,  beskikket  til  at  arbejde  i  Aalborg-. 

Midt  i  oktober  ankommer  ældste  Figat  H.  Breum  og  søster  Anny 
H.  Breum  fra  Salt  Lake  City,  Utab,  som  missionærer  til  den  danske 
mission.  Broder  og  søster  Breum  emigrerede  i  juni  1947  fra  Danmark 
til  Amerika  og  er  de  første  efterkrigstidsemigranter,  der  vender  til- 
bage til  Danmark  som  missionærer.  Søskende  i  den  danske  mission 
byder  dem  hjertelig  velkommen  og  beder  Gud  velsigne  dem  i  deres 
kald. 


William  James  Murri.  Anny  Breum. 


Figat  H.  Breum. 


Missionærforflytlelser: 

8.  juli:   Glenn   G.  Vincent  fra  Esbjerg  til  Fredericia — Kolding. 

Dennis  W.  Christensen  fra  Fredericia — Kolding  til  Esbjerg. 
11.  juli:  Finn  A.  Thomsen  fra  Odense  til  Esbjerg. 

B.  Grant  Gudmundson  fra  Skive  til  Amager. 


Missionærafløsninger: 

Følgende  missionærer  er  blevet  hæderlig  afløst   fra   deres  arbejde 
i  den  danske  mission: 


3.    september : 
Calvin   E.   Andersen 
fra      Grantsville,      Utah, 
efter    sidst    at    have    ar- 
bejdet   i    Aalborg. 


3.    september: 
Glenn    G.    Vincent 
fra    Spanish   Fork,   Utah, 
efter    sidst    at    have    ar- 
bejdet i  Aarhus. 


3.    september : 
Larry  D.  Slaughter 
fra   Bakersfield,   Califor- 
nien, efter   sidst  at  hav 
arbejdet  i  Aarhus. 

